PASTORALA LA ÎNVIEREA DOMNULUI 2018 


t IOAN 
Din mila lui Dumnezeu, Arhiepiscop al Timișoarei şi 
Mitropolit al Banatului 


lubitului nostru cler, cinului monahal și dreptcredincioşilor creștini, har, milă și pace de la Dumnezeu Tatăl, iar 
de la noi, părintească binecuvântare. 

„Eu sunt Învierea și Viaţa. (loan 11, 25) 

Hristos a înviat! 


lubiţi fraţi și surori în Domnul, 


Prin slujbele săvârșite în bisericile noastre în perioada Postului Mare, L-am însoțit și noi pe Hristos, alături de 
Maica Domnului și de Apostolii Săi, la Judecată, pe Drumul Crucii, pe Golgota și apoi la punerea pietrei peste 
Mormântul Său. Am trăit clipe de durere văzând ce a pătimit pentru noi Fiul lui Dumnezeu. l-am văzut pe Apostoli 
cuprinşi de frică, trişti, neputând să înţeleagă cum oamenii au îndrăznit să răstignească Însăși Iubirea. 

Nu poate exista o faptă mai gravă în lume decât să condamni la moarte lubirea. 

Oamenii nu ştiau însă că lubirea nu moare niciodată. În iubirea Sa, atunci, pe Cruce, cu braţele întinse spre noi, 
ne-a cuprins pe toţi Hristos Domnul. 

lată cum îl poate orbi păcatul pe om: în loc să pironească păcatul, el a pironit pe Cruce lubirea. Răstignirea 
a fost limita cea mai de jos a căderii omului. Căderea lui Adam a fost mult mai de înţeles decât căderea omului 
atunci când L-a răstignit pe Hristos, Fiul lui Dumnezeu. Adam a mâncat și a căzut, iar fiii lui, peste veacuri, vor bate 
piroane în Fiul lui Dumnezeu. Când ostașii băteau piroane în mâinile și în picioarele lui Hristos, atunci ei puneau 
punct vieții pământeşti a lui Hristos. Piroanele plângeau cu lacrimi de sânge văzând cruzimea omului, răsplata 
omului față de Creatorul său. 

Plângeau și îngerii în Cer văzând ce face omul, care era rodul iubirii lui Dumnezeu. Nici ei nu știau taina Crucii şi 
a Răstignirii. Vor vedea însă cum Hristos Își va lua Crucea, o va înfige în inima morţii şi va zdrobi apoi cu ea lanţurile 
care ferecau porțile iadului. lată câtă putere i-a dat Hristos Crucii când a fost răstignit pe ea. Ne-a lăsat-o și nouă 
ca armă împotriva diavolului. 

Drama Crucii nu are însă ca ultim act mormântul. Timpul ne duce în mormânt, însă noi îl ducem în veșnicie, căci 
este timpul nostru, darul vieţii noastre pământești. 

Azi trăim şi nu doar asistăm la ultimul act din drama Crucii şi anume Învierea. 

Azi au răsărit pentru noi razele veșniciei. Până azi, lumina vieţii noastre apunea într-un mormânt, de azi însă lumina 
vieţii noastre răsare de la orizontul veșniciei, spre care ne îndreptăm după ce pășim peste pragul mormântului. 

Sunt oameni cărora le este frică de veșnicie și de aceea își ucid timpul, sperând să nu intre și ei în veșnicie. 
Timpul ni-l putem irosi în această viață, dar nu-l putem arde sau ucide. El curge în Sus, în veșnicie. Hristos i-a dat 
acest sens timpului. Dacă nu l-ar fi sfinţit prin venirea Sa în lume să-l răscumpere pe om, timpul ar fi rămas cel mai 
trist orfan din univers. 


lubiții mei fii duhovnicești, 


Ziua Învierii transcende timpul, ea nu începe într-o noapte şi nu se sfârşeşte tot într-o noapte.Ea răsare din 
Lumina Învierii lui Hristos şi nu are un apus, ci ea intră în veșnicie. Pe noi ne-a binecuvântat Dumnezeu să ne naştem 
după acest răsărit al Zilei Învierii lui Hristos. 

Noi ne-am născut în veșnicia de ieri, trăim veşnicia de azi și ne îndreptăm spre veșnicia de mâine. 

Cu Ziua Învierii începe era milei şi a îndurării, timpul milei și îndurării și al pocăinţei pentru om. Dumnezeu ne 
cere ca măcar o clipă din această era a milei și a îndurării Sale să ne pocăim de păcatele noastre și să-L iubim pe EI 
şi pe semenii noștri, căci esenţa vieții în veșnicie este iubirea. 

În veșnicia de mâine omul nu se mai hrănește cu pâine, ci din iubire. 

lubirea este pâinea veșniciei. 

lubiţilor, unii dintre noi trăiesc o viață moartă, visul lor se aseamănă cu visul unei frunze galbene de toamnă. Ei 
cred că destinul lor este asemenea unei frunze de toamnă. Până în această zi a Învierii se ofileau şi zilele omului, 
aşa cum se ofilesc florile câmpului, însă, din această zi, chiar dacă frunzele se ofilesc toamna, omul înflorește în 
toamna vieţii, înfloreşte în veșnicie. Din această zi a Învierii noi nu vom mai fi înmormântați în pământ, ci în viaţa 
cea veșnică. Mormântul nu mai este un punctalvieţii, ci o virgulă după care urmează veșnicia. 

De multe ori însă, iubiţi fraţi și surori, prin faptele noastre noi înmormântăm visele și credința semenilor noștri. 
Să nu fim groparii viselor și ai credinţei fraţilor noștri. Uneori noi îi ducem pe fraţii noștri într-un pelerinaj pe calea 
durerii şi a sărăciei și apoi călătorim singuri în uitare. 

Hristos S-a pierdut pe Sine să ne afle pe noi în uitarea profundă în care intrasem. Uitasem de semeni, uitasem 
de Dumnezeu, devenisem omul uitării. 

Au existat vremuri când au fost răstignite conştiinţele oamenilor, s-a încercat să se pună în lanţuri conștiința şi 
credința neamului nostru. A fost deschis chiar un târg de conștiințe, iar unii, din nefericire, și le-au vândut, evadând 
din iubire în trădare. 

După Învierea Domnului omul a intrat în dialog cu veşnicia, în dialog cu Însuşi Răscumpărătorul său, Hristos 
Domnul, Om şi Dumnezeu. Hristos ne-a vindecat de nefericire învăţându-ne o nouă gramatică a libertăţii și a iubirii: 
Evanghelia Sa. 

Trăim azi, fraţilor, de parcă înaintea noastră n-ar fi fost nimeni, iar după noi nu va mai fi nimeni. Ne asumăm tot 
mai greu libertatea trăită în lumina Învierii, în lumina primei raze a veşniciei. 

La început a fost sfârșitul, însă omul a căzut din sfârşit şi a aşteptat un nou început: Învierea şi Răscumpărarea 
făcută de Hristos Domnul. 


INVIeRea DONULUI 

Nemurirea a fost o temă principală încă din preistoria omului. Prin credinţă omul are curajul să pășească spre 
Dumnezeu. 

Credinţa în Înviere ne dă curajul de a păşi pe cărarea Luminii. 

Credinţa în Înviere ne dă curajul de a păşi spre veşnicie. 

Credinţa în Înviere ne dă curajul de a atinge neatinsul. 

Credinţa în Înviere ne dă curajul de a evada în veșnicie. 


lubiți fraţi şi surori în Domnul, 


Azi prăznuim Ziua Învierii Domnului nostru lisus Hristos. Este ziua în care mărturisim credinţa în Învierea lui 
Hristos și în învierea noastră. Este şi ziua naşterii noastre în veșnicie. Avem fiecare o zi de naștere, când maicile 
noastre ne-au adus în această lume. Însă azi este ziua în care Hristos ne-a născut pentru veșnicie. 

Rostirea cuvintelor:,„ Hristos a înviat!” nu este o simplă formulă de salut, ci poartă în ea o mărturisire de credinţă, 
o mărturisire a unui adevăr care a schimbat drumul omului în istorie și în veșnicie. Ferice de omul care răspunde 
din adâncul inimii: „Adevărat a înviat”! 

lubite frate, când ai răspuns: Adevărat a înviat!” mărturisești că ţi-ai asumat și tu învierea ta şi veşnicia ta. Învierea 
noastră va fi la fel pentru toți și în același timp, însă veşnicia noastră va fi după cum ne-o pregătim fiecare încă de 
aici, din această viaţă pământească. Azi, mărturisind:„ Adevărat a înviat!” ne asumăm povara sau bucuria veșniciei. 
Hristos spune azi despre Sine:,„Eu sunt Învierea și Viaţa” (In. 11, 25). 

lată, azi s-a dovedit că într-adevăr El este Învierea, adică şi pe noi ne va învia, iar apoi ne va da viaţa veşnică. Dar, 
înainte de a pleca din lume, Hristos ne-a lăsat o poruncă și anume pe ce cale trebuie să călătorim în această viaţă. 
El a mers pe calea Crucii, iar nouă ne spune: Voi să umblaţi pe calea iubirii. Aceasta este porunca Mea:,Să vă iubiţi 
unul pe altul, precum v-am iubit Eu” (In. 15, 12). 

Viaţa ne-a dovedit că această cale a iubirii este grea, pentru unii este mai uşor a urî decât a iubi. Izvorul iubirii 
este Dumnezeu, aşadar să mergem tot mai des la acest izvor să ne umplem inima de iubire și s-o împărtășim și 
semenilor noștri. În lume este un singur izvor din care curge adevărata iubire, restul toate sunt izvoare otrăvite. 

Nu alergaţi la alte izvoare, căci, bând din ele, veţi muri. 

Azi am venit la sfânta biserică să ne împărtăşim și din izvorul Luminii, căci adevărata Lumină este cea care 
izvorăşte din Mormântul lui Hristos. Tot ce este în lume, în afară de această Lumină, sunt palide umbre la care se 
adăpostesc toţi cei cărora le este frică să evadeze din viaţă în veșnicie. 

Mărturisind Învierea lui Hristos și făcându-ne părtași Învierii Lui, trebuie „să lepădăm lucrurile întunericului şi 
să ne îmbrăcăm cu armele luminii” (Rom. 13, 12). 

lată cu ce doreşte Hristos să ne îmbrăcăm azi: în Lumina Învierii Sale. Adică să păzim întreaga noastră fiinţă întru 
sfințenie, alungând gândurile rele și ducând la împlinire voia lui Dumnezeu. 

Să ne deschidem inimile și să facem loc în ele şi pentru cei care sunt în nevoi, să nu căutăm la faţa omului, ci la 
chipul lui Dumnezeu care este în om. 

Hristos este icoana vie care se află în inimile noastre. Să n-o întinăm, ci s-o lăsăm să strălucească, așa cum 
strălucesc azi toate bisericile în Lumina Învierii Sale.Mărturisirea credinţei în Înviere devine lucrătoare în noi prin 
faptele noastre bune, căci „credinţa fără fapte este moartă” ( lacov 2, 26). 

Învierea Domnului dă lumină și „luminează pe tot omul” (In. 1, 9). Această lumină pătrunde în fiinţa noastră 
odată cu Botezul. 

Martirii, prin viaţa lor, au ars ca nişte torţe vii şi, chiar dacă nu toţi au fost arşi, faptele lor au fost făclii de lumină 
în lume. Prin Înviere i se dă omului lumină și primeşte o nouă poruncă de la Hristos şi anume să devină şi el un om 
nou, un om lumină: „Fiţi fii ai Luminii” (In. 12, 36). Prin cuvânt, prin purtare și prin faptele noastre să fim cum ne 
poruncește Hristos: „Așa să lumineze lumina voastră înaintea oamenilor, ca oamenii să vadă faptele voastre cele 
bune și să slăvească pe Tatăl vostru Cel din Ceruri” (Mt. 5, 16). 


lubiţi credincioși, 


Hristos a petrecut de mai multe ori Paştele cu Apostolii și cu ucenicii Săi, însă numai înainte de Patima Sa a rostit 
la Cina cea de Taină cuvintele:, Luaţi, mâncaţi, acesta este Trupul Meu. (...) Beţi dintru acesta toţi, acesta este Sângele 
Meu, al Legii celei noi, care pentru mulţi se varsă spre iertarea păcatelor”(Mt. 26, 26-28). A lăsat atunci Apostolilor 
Săi, dar și nouă, Cina nemuririi, pentru că toţi cei care vor gusta din această Cină vor avea și ei viață veşnică. Hristos 

ne spune: „Cel ce mănâncă Trupul Meu și bea Sângele Meu are viaţă veșnică și Eu îl voi învia în ziua de apoi. Căci 
Trupul Meu este adevărată mâncare şi Sângele Meu adevărată băutură. 

Cel ce mănâncă Trupul Meu și bea Sângele Meu rămâne întru Mine și Eu în el” (In. 6, 54- 56). 

lată, Cina nemuririi este încununată azi de Lumina Învierii. Pâinea nemuririi noastre și Lumina Învierii lui Hristos! 
Să ne împărtășim cu Hristos şi să trăim în Lumina Învierii Lui. 

Viaţa şi Lumina sunt cele două elemente existenţiale ale acestei Zile a Învierii Domnului. 

Să aveţi parte, iubiţilor, de viaţă în Lumina lui Hristos! 

Ce ne-a lăsat Hristos după Învierea Sa?! Pâinea Vieţii, Lumină şi Pace. Aceste valori sunt veşnice şi noi trebuie să 
le experiem încă din viaţă noastră pământească. 

Prin Înviere, Hristos ne-a arătat că viaţa este darul lui Dumnezeu şi că ea este veșnică. Viaţa nu poate fi arsă, 
căci darul lui Dumnezeu nu poate fi cuprins de nicio flacără pământească. Lumina Învierii nu poate fi stinsă de 
niciun curent de gândire din lume. Toţi cei care se luptă cu Lumina vor cădea în întuneric. Toţi cei care vor încerca 
să răstignească pacea vor pieri de sabie. 

Viaţa, Lumina și Pacea, acestea sunt daruri lăsate nouă de Hristos, pe care să le păstrăm și să le cultivăm în 
inimile noastre și ale semenilor noștri. 


Dreptmăritori creştini, 


Anul acesta, 2018, ţara întreagă sărbătoreşte Centenarul Marii Uniri. La 1 Decembrie 1918, prin voinţa tuturor 
românilor, s-a realizat reîntregirea ţării şi a neamului nostru românesc. S-a înfăptuit un stat naţional unitar, visul 
de veacuri al românilor. 

Să-i cinstim acum pe marii bărbaţi ai neamului, făuritori de ţară românească și pe feciorii români căzuţi pe front. 
Cu sângele lor s-au trasat graniţele României. Acestea sunt sfinte și nu pot fi atinse. 

Dar iată că mai avem azi o Soră basarabă care nu s-a întors acasă. 

Doamne, şterge lacrima de pe obrazul iubitei noastre surori Basarabia! 

Doamne, deschide-i poarta să intre iar în marea familie românească! Dorul de țară este cel mai greu dor pe care 
îl simte românul când este departe de ţară. Mi-am pus de multe ori această întrebare: De ce acest dor este așa de 
greu și nu se poate stinge din inima omului cât trăieşte? 

Răspunsul cred că ar fi aceasta: România este o ţară zidită din dor. 


lubiți fii duhovniceşti, 


Cu flacăra credinţei în Înviere, luminând în inimile noastre și mărturisită prin lumânările aprinse la miezul nopții, 
vă îndemn să umblaţi în această viață călăuziţi mereu de Lumina Învierii lui Hristos. 

Vă îndemn de asemenea să fiţi voi înşivă făclii aprinse în sfeșnicul țării și al Bisericii noastre strămoșești. 

Aşa cum ne spune şi Înviatul din Nazaret: „Să vadă oamenii faptele voastre cele bune și să slăvească pe Tatăl 
vostru Cel din Ceruri” (Mt. 5, 16). 

Doamne, nu îngădui să lipsească niciodată Viaţa, Lumina și Pacea din Țara românilor! 

Harul Domnului nostru lisus Hristos, dragostea lui Dumnezeu Tatăl și împărtăşirea Sfântului Duh să fie cu voi 
cu toți! 


Hristos a înviat! 
Al vostru, al tuturor, de tot binele voitor, 


+ IOAN 
al Banatului 

ÎNVIEREA MÂNTUITORULUI 
HRISTOS, ÎN CULTUL BISERICII 


Preot CONSTANTIN TRAIN 


„«„«.Unde-ţi este, moarte, 
boldul?  Unde-ţi este, iadule, 
biruinţa? Înviat-a Hristos și tu ai 
fost nimicit. Sculatu-S-a Hristos și 
au căzut diavolii. Înviat-a Hristos și 
se bucură îngerii. Înviat-a Hristos 
şi viaţa stăpânește. Înviat-a Hristos 
și nici un mort nu este în groapă; 
că Hristos, sculându-Se din morţi, 
începătură celor adormiţi S-a 
făcut...” (Sfântul loan Gură de 
Aur - Cuvânt la Învierea Domnului) 


Tâlcuind adânca semnificaţie 
Ii a celei mai mari sărbători a 
creștinătății, Paştile, Întâistătătorul 
Eparhiei noastre, Înaltpreasfinţitul 
Părinte Arhiepiscop și Mitropolit 
loan, arăta că odată cu Învierea 
Mântuitorului Hristos au răsărit 
Y 4 lumii zorii Zilei celei fără de sfârșit, 

[S (N ai Veşniciei, Zi în care Soarele 
Hristos nu va mai apune niciodată. lar împreună cu Hristos am înviat și noi. Alături de Adam cel odinioară izgonit 
din Rai, am fost şi noi dezlegaţi la viaţă, am primit marele dar și dreptul la înviere; prin Jertfa şi Învierea Sa, Fiul lui 
Dumnezeu ne-a smuls din braţele timpului morții şi ne-a aşezat pe aripile veșniciei. 

De aceea în zorii acestei zile universul întreg este chemat să se împărtăşească de bucuria cea mare a Învierii 
Domnului: „Cerurile după cuviinţă să se veselească şi pământul să se bucure şi să prăznuiască toată lumea cea 
văzută şi cea nevăzută; că Hristos s-a sculat, veselia cea veşnică“ (Cîntarea |, Canonul Învierii). 

Cartea cea mai importantă care conţine,„cântările de veselie ale Învierii lui Hristos în care se vădește pretutindenea 
bucuria cea mare a creștinului“, așa cum spunea Mitropolitul Veniamin Costachi în 1834, este Penticostarul. Numele 
provine din grecescul pentikostarion - Cincizecime și face referire la perioada de cincizeci de zile dintre Paști şi 
Rusalii, ale cărei cântări le cuprinde. Alcătuirea acestuia se datorează școlii imnografice de la mănăstirea Studion 
din Constantinopol, mai ales lui losif Studitul (t 830), dar cuprinde și compoziţii ale unor imnografi de mai târziu. 

Cântările serviciilor divine ale perioadei pascale adeveresc cu putere, o dată în plus, alături de Sfintele Evanghelii, 
Învierea Mântuitorului. Invitându-ne a lăuda negrăita minune, ele ne transformă și pe noi peste veacuri în martori 
ai Învierii, ca unii ce suntem părtaşi biruinţei lui Hristos. Toate aceste texte sunt strălucite sinteze teologice 
îmbrăcate într-o formă artistică adecvată, care reușesc să scaotă în evidenţă atât aspectele importante ale lucrării 
răscumpărătoare a Fiului lui Dumnezeu întrupat, cât şi efectul şi importanţa acesteia în viaţa credincioșilor. 

Astfel, Luminânda sărbătorii ne spune:,„Cu trupul adormind, ca un muritor Împărate şi Doamne, a treia zi ai înviat, 
pe Adam din stricăciune ridicându-l şi moartea pierzându-o, Paştile nestricăciunii, lumii de mântuire“. Înțelegem 
de aici că Hristos Mântuitorul este Adam cel Nou care se face pe Sine,„pârgă celor adormiţi“ (| Cor. 15, 20), noului 
popor al lui Dumnezeu, pe care îl vor constitui creștinii. La temelia acestei lumi noi stă biruința asupra morții, așa 
cum arată Troparul Învierii: „Hristos a înviat din morţi, cu moartea pe moarte călcând şi celor din morminte viață 
dăruindu-le“. 

Bucuria cea mare și pacea care s-au dăruit lumii în noaptea Învierii sunt amintite de Condacul Paștilor, care 
glăsuiește astfel: Deşi Te-ai pogorât în mormânt, Cel ce ești fără de moarte, dar puterea iadului ai zdrobit şi ai înviat, 

ca un biruitor, Hristoase Dumnezeule, zicând femeilor mironosițe: Bucuraţi-vă! Și Apostolilor Tăi pace dăruindu-le, 
Cel ce ai dat celor căzuţi ridicare“. 

În Cântările Canonului Învierii imnograful de Dumnezeu insuflat dă glas unora dintre cele mai înalte trăiri 
sufletești pe care le poate încerca omul în fața strălucirii şi măreției acestei dumnezeieşti serbări, pe care o numește 
„praznic al praznicelor“. Cuvintele sale izvorăsc din preaplinul inimii. Aceste cuvinte sunt deodată laudă, mărturisire, 
recunoștință, chemare, expresie a unei nepământeşști bucurii, ce încearcă să descrie şi să preaslăvească în cuvinte cât 
mai potrivite oceanul de iubire și lumină ce se revarsă acum de la Tatăl prin Fiul peste întreaga creaţie! Preacurata 
Născătoare de Dumnezeu este fericită într-un chip cu totul deosebit în cuprinsul acestui canon. Imne de o inegalabilă 
frumuseţe! 

„Ziua Învierii, popoare, să ne luminăm! Paştile Domnului, Paştile! Că din moarte la viaţă şi de pe pământ la cer, 
Hristos-Dumnezeu ne-a trecut pe noi, cei ce cântăm cântare de biruinţă“(Cântarea |). 

„Acum toate s-au umplut de lumină: şi cerul şi pământul şi cele dedesubt. Deci să prăznuiască toată făptura 
învierea lui Hristos, întru Care s-a întărit“(Cântarea a III-a). 

„Veniţi să bem băutură nouă, nu din piatră seacă ieșită prin minune, ci din Izvorul nestricăciunii, din Hristos, Cel 
ce a izvorât din mormânt, întru Care ne întărim“(Cântarea a III-a). 

„Această aleasă și sfântă zi, cea dintâi a săptămânii, împărăteasă și doamnă, praznic al praznicelor este și 
sărbătoare a sărbătorilor, în care binecuvântăm pe Hristos în veci“ (Cântarea a VIII-a). 

„Luminează-te, luminează-te noule lerusalime, că slava Domnului peste tine a răsărit. Saltă acum și te bucură, 
Sioane! lar tu, curată Născătoare de Dumnezeu, veselește-te întru Învierea Celui născut al tău“(Cântarea a IX-a). 

Paștile este în același timp însă și sărbătoarea reconcilierii. lertarea și împăcarea cu Dumnezeu pe care le-am 
primit în dar ne obligă la înnoirea iubirii întreolaltă, la împăcarea cu toți semenii, ca o condiție pentru a putea gusta 
în mod autentic bucuria sfântă. Este tocmai ceea ce ne îndeamnă să facem cântarea Slavei din cadrul Laudelor 
aceleiaşi slujbe: Ziua Învierii! Şi să ne luminăm cu prăznuirea, şi unul pe altul să ne îmbrăţișăm. Să zicem: «fraţilor» 
şi celor ce ne urăsc pe noi; să iertăm toate pentru Înviere, şi aşa să strigăm:«Hristos a înviat din morţi, cu moartea 
pe moarte călcând și celor din morminte viață dăruindu-le»”. 

Oaltă carte de cult care adânceşte teologic minunea cea de a treia zi este Octoihul. Numele său vine de la grecescul 
oktoihos sau „opt tonuri” și cuprinde cântările celor opt glasuri pentru fiecare din zilele săptămânii. A fost alcătuit 
de Sfântul loan Damaschinul în secolul VIII. Cântările Octoihului descriu plastic Moartea și Învierea Domnului, 
amintindu-ne astfel modul în care am fost răscumpărați și îndemnându-ne să preaslăvim biruinţa Mântuitorului. 

Stihoavnele glasurilor IV și III sunt edificatoare în acest sens: „Doamne, suindu-Te pe Cruce, blestemul nostru 
cel strămoșesc l-ai șters; și pogorându-Te în iad, pe cei legaţi din veac i-ai slobozit, nestricăciune dăruind neamului 
omenesc. Pentru aceasta, cântând, slăvim scularea Ta cea făcătoare de viață și mântuitoare“. 

„Hristoase, Cel ce cu patima Ta ai întunecat soarele şi cu lumina Învierii Tale ai luminat toate, primeşte cântarea 
noastră cea de seară, lubitorule de oameni“. 

Troparul glasului V este o sinteză doctrinară ce începe referindu-se la veşnicia Cuvântului alături de celelalte 
Persoane ale Sfintei Treimi şi care, parcurgând toate momentele importante ale vieţii Mântuitorului, ajunge să 
constate biruința morţii de către noi toţi prin Hristos. „Pe Cuvântul, Cel împreună fără de început cu Tatăl și cu 
Duhul, Care S-a născut din Fecioară spre mântuirea noastră, să-L lăudăm credincioșii și să | ne închinăm; că bine a 
voit a se sui cu trupul pe Cruce și moarte a răbdat şi a sculat pe cei morţi întru slăvită Învierea Sa“ 

Troparul glas VI descrie scena mormântului și aminteşte despre arătarea către Fecioara Maria, Maica Sa, iar cel 
al glasului VII vorbeşte despre porunca dată Apostolilor de a propovădui lumii adevărul Învierii și milostivirea lui 
Dumnezeu: 

„Puterile îngereşti la mormântul Tău și străjerii au amorţit; şi sta Maria la mormânt, căutând preacurat trupul 
Tău. Prădat-ai iadul, nefiind ispitit de dânsul. Întâmpinat-ai pe Fecioara dăruind viaţă, Cel ce ai înviat din morţi, 
Doamne, slavă Ţie!'. 

„Zdrobit-ai cu Crucea Ta moartea, deschis-ai tâlharului raiul; plângerea mironosițelor o ai schimbat și Aapostolilor 
a propovăduli le-ai poruncit, că ai înviat, Hristoase Dumnezeule, dăruind lumii mare milă“. 

Vedem așadar că întreaga învăţătură și mai ales imnologia sfintei noastre Biserici Ortodoxe mărturiseşte cu 
putere adevărul Învierii Mântuitorului nostru lisus Hristos. Slăvită fără încetare prin neîntrecutele cântări bisericeşti, 
zugrăvită în icoanele care luminează sfintele noastre lăcașuri și mărturisită cu nestrămutată convingere în Simbolul 
credinţei, Învierea lui Hristos cea de a treia zi înmiresmează întreaga viață creștină, de la leagăn până la mormânt. 
Curgerea liturgică a anului bisericesc ne îndreaptă neîncetat către bucuria pascală pe care ne-o împărtășește 
Duminica Învierii, iar viaţa sfinţitoare a Bisericii reiterează istoria sfântă a mânturii, iconomia însăşi a Domnului 
nostru lisus Hristos, desăvârșită prin biruinţa asupra morții şi zdrobirea iadului. 

OUL ROȘU, SIMBOLUL CREDINȚEI 


Prof. MARIA TCACIUC BRĂTEANU 


Praznicul Sfintei sărbători a Paştilor reprezintă pentru toţi creştinii de pe pământ Învierea Domnului lisus Hristos 
- Mântuitorul nostru. Fiecare creștin trebuie să fie pătruns de unicitatea momentului, pe care să-l trăiască cu 
multă intensitate, iubire. Aşadar, să întâmpinăm marea sărbătoare a creştinătăţii în post și rugăciune, în profundă 
reculegere, dragoste desăvârşită pentru Cel căruia | se cuvine închinare, laudă și mărire - lisus Hristos Cel Înviat. 
Altfel spus, nu trebuie să ţinem numai postul, ci să încercăm să fim mai buni, mai toleranţi, mai cinstiţi, încât vorbele, 
gândurile, acţiunile și faptele noastre să fie potrivite cu măreţia sfintei sărbători. Să devenim și noi fii ai luminii, ai 
Învierii. Numai așa gândind, sufletul creștinilor poate primi harul dumnezeiesc al pocăinţei, al iertării păcatelor, în 
năzuirea lui spre mântuire. 

Răstignirea și Învierea au loc în momentele venirii anotimpului reînvierii — primăvara - în care pe întregul Pământ 
viaţa reintră în bucurie, iubire, speranţă. Cu ocazia sfintei sărbători pascale este cunoscută datina vopsirii ouălor, 
când pe masa creștinilor din întreaga lume se află oul, simbolul Universului, al regenerării - mitul creaţiei, al învierii, 
al nemuririi. Acest obicei are la bază jertfa Mântuitorului lisus Hristos prin sânge, pentru mântuirea oamenilor. De 
aceea ouăle vopsite în roșu sunt cele care păstrează simbolul religios, creştin. 

Tradiţia vopsirii ouălor se pierde în istoria civilizaţiei. Începuturile vopsirii ouălor ar fi atribuite perșilor și 
egiptenilor, care vopseau ouăle în culori vii, dar ca simbol al venirii primăverii și nu ca simbol religios. Ouăle rămân 
simbolul vieţii dar, mai ales, al sacralităţii. Acestea se vopsesc în roșu, ca simbol al sângelui Celui răstignit şi Înviat 
şi care a biruit moartea pentru El și pentru păcatele și veşnicia noastră. Totodată, ele reprezintă și sentimentele 
bucuriei și purificării. 

În diferite ţări există obiceiuri diferite legate de vopsirea ouălor, având și semnificaţii diferite: în Anglia şi Franţa 
erau aduse regilor ouă aurite pe care aceştia le împărțeau apropiaților după ce erau binecuvântate de preoți. În 
Japonia erau oferite ca simbol al fecundității. În Elveţia şi Cehia sunt oferite ouă pictate, care sunt uneori împodobite 
cu clopoței şi aşezate pe ramurile copacilor. În Moldova, Ucraina și mai ales în Bucovina şi în Bucovina de nord ouăle 
se încondeiază cu diferite figuri geometrice, motive solare, stelare, populare, inspirate din folclorul românesc, din 
viaţă, natură, dar şi cu teme religioase ca: scena răstignirii şi a învierii, icoana lui lisus Hristos, crucea ș.a. 

Credinţa creştină a preluat obiceiul vopsirii ouălor de sfânta sărbătoare a Paștilor, asimilându-l cu momentului 
Învierii Domnului. Legendele explică originea acestui obicei. Pe când Măntuitorul păşea cu greu sub povara 
crucii, era lovit cu pietre. Se spune că toate pietrele s-au prefăcut în ouă roșii. Altă legendă spune că Simon mergea 
la camp, iar în coșul său avea pâine și ouă. L-ar fi ajuns din urmă pe lisus, pe Drumul Crucii și ar fi purtat și el o 
bucată de drum crucea, ajutându-L pe lisus. Mai târziu, când a dorit să mănânce, ouăle era roșii. După răstignirea 
Mântuitorului nostru lisus Hristos, păgânii ar fi făcut un ospăț mare, la care au luat parte conducătorii vremii. Unul 
dintre ei și-a amintit spusele Domnului, că a treia zi va învia. Cel care stătea în capul mesei ar fi spus:,Va învia lisus 
când cocoșul ce-l mâncăm va învia și când se vor face ouăle roșii”. Și imediat s-ar fi întâmplat minunea. Cocoșul 
s-a ridicat din farfurie, iar ouăle de la masă s-au făcut roșii. Dintre toate legendele, cea mai acceptată ar fi aceea 
că după ce Fiul Omului a fost răstignit, Maica Domnului s-a dus cu un coş de ouă la crucea Acestuia. A pus coșul 
la baza crucii și a început să se roage și să plângă. Sângele ce picura din Cel Răstignit a colorat ouăle în roșu. De 
atunci s-ar fi păstrat obiceiul ca la sărbătoarea Învierii Domnului să se vopsească ouăle, în semn de preţuire pentru 
Cel care a pătimit pentru noi pe cruce, pentru iertarea păcatelor noastre și pentru învierea noastră. 

Desigur că simbolurile ouălor, cât și legendele despre vopsirea lor sunt mult mai multe, de la ţară la ţară și de la 
popor la popor. În noaptea Învierii, când cerurile se deschid, creştinii care doresc să fie mai aproape de Dumnezeu 
își spun rugăciunile, își mărturisesc păcatele și se umplu de iubire, adevăr, speranţă, uită ura, necazurile, se felicită 
între ei și după slujba religioasă ciocnesc ouăle roşii. 

La ciocnitul ouălor se spune întotdeauna „Hristos a înviat!” și se răspunde: „Adevărat a înviat!” Acest salut are 
semnificaţii deosebite, prin care, cei ce ciocnesc ouă şi mărturisesc prin graiul lor credinţa în Învierea Mântuitorului 
se unesc în pace, credinţă, speranţă, pentru că prin credinţa noastră în Dumnezeu Tatăl și în Fiul Său nădăjduim 
mântuirea sufletelor noastre şi dobândirea vieţii veşnice, care au temeiul în minunea Învierii Domnului nostru 
lisus Hristos. 

Hristos a înviat! 

COMOARA DE LA SÂNNICOLAU MARE 
(CÂTEVA PRECIZĂRI UTILE) 


Preot prof. dr. VASILE V. MUNTEAN 


Despre acest valoros tezaur, din anul 1799 
la Viena, s-a scris extrem de multi. În rândurile 
de faţă vom căuta să aducem unele îndreptări 
mai ales în privinţa a două inscripţii de pe trei 
recipiente, care au fost citite diferit de-a lungul 
timpului. Întâi, însă, să facem unele rectificări 
"| referitoare la anumite personaje. 
| Negustorul Nacu - care a aflat de 
„ descoperirea acelui ţăran sârb Vuin şi a 
 comunicat-o mai departe - nu a fost grec de 
 neam?, ci aromân. Mai mult, cele două nume 
inscripţionate pe vasul nr. 21 (din Catalog) 
nu se cheamă Voilă și Vatauf:, ci Builă/Boilă 
15 și Butaul. Apoi, dintre multele și interesantele 
i  descifrări ale textelor amintite mai sus, vom 
reţine pe cele mai plauzibile sau sigure. Înainte 
de a detalia unele aspecte, se cuvine a reda 
„| prezentarea sintetică a comorii de care vorbim, 
* dinnoultratatacademicde storia Românilor: 
e vorba de 23 recipiente din metal nobil, 
cântărind aproape 10 kg, obiecte care posedă 
o foarte bogată ornamentaţie zoomorfă, 
vegetală și geometrică, simboluri creștine 
și două inscripţii în limbile elină și turcică. 
„N, za Unele piese dezvăluie ecouri ale Orientului 
(Apropiat și îndepărtat), chiar și tradiţii locale“, iar toate exprimă o oadavărață sinteză culturală, caracteristică acestei 
regiuni bănăţene în care, înainte și după anul 1000, alogenii (între ei și exponenţi ai Apusului) au intrat în contact 
cu românii băștinași, elementul etnic majoritar”. 

După toate probabilitățile, piesa menţionată supra, cu nr. 21, datează din epoca iconoclastă (secolele VIII-IX), 
având inscripţia cu caractere grecești și într-o limbă tuirk (limba inscripţiilor de la Orhon-Mongolia, din sec. VI). 
Cele mai bune tălmăciri le-au dat vestitul turcolog danez V. Thomsen și specialistul ungur Gy. Nemeth (cu mici 
deosebiri), ambii precizând că avem de-a face cu o cupă de băut, terminată sau făcută de jupanul Boilă, căreia 
jupanul Butaul i-a adăugat toarta sau a adaptat-o spre a fi atârnatăt. La mijloc vasul are o cruce bizantină stilizată. 
De reţinut faptul că antroponimele Boilă și Butaul au supravieţuit în Sânnicolau-Mare, cum arată un manual din 
1957%; recent, în 2016, un tânăr pe nume Dan de la Sânnicolau a mărturisit pe internet că face parte din familia 


1  Sănotăm, bunăoară, cartea scrisă de Lăszl6 Gy. şi Râcz., A Nagyszentmiklosi kincs”, Budapesta 1986, şi alta semnată 
de R. Florescu şi |. Miclea, Tezaure transilvane la Kunsthistorisches Museum din Viena, Bucureşti 1979, pp. 57-81 (text, plus 
ilustraţia aferentă). Internetul înşiră o serie întreagă de materiale privind tema noastră. 

2 R. Florescu -I. Miclea, op. ciz., p. 57. 

3 Istoria Românilor, III, Ed. Academiei, Bucureşti 2001, pp. 81, 100, 221 şi 238. 

4 R. Theodorescu (în Bizanţ, Balcani, Occident la începuturile culturii medievale româneşti (secolele X-XIV), Bucureşti 
1974, p. 122) afirmă că e posibil ca unele piese să fi fost lucrate local. 

5 Istoria Românilor (cit.), p. 305. 

6  R.Florescu-—l. Miclea, op. cir., p.79. 

7 A.Decei, Relații româno-orientale, Bucureşti 1978, p. 55 şi n. 1. 

8 Ibidem. Vezi şi Gy. Moravcsik, Byzantinoturcica, II, Berlin 1958, p. 18. Cunoscutul bizantinist maghiar a reprodus tâl- 
cuirile celor doi învăţaţi menţionaţi, plus traducerea savantului bulgar N. Mavrodinov: „Bouila Zoapan fit (faire) le bassin; 
Boutaoul Zoapan accrocha pour (servir ) boire ce bassin ”. Tratatul academic de Istoria Românilor”, III, Bucureşti 2010, p. 56, 
încă aşteaptă o ...„descifrare certă”. 

9 Gh. Moisescu, Şt. Lupşa, Al. Filipescu, Istoria Bisericii române, |, Bucureşti 1957, p. 116. 

Boilă. In subsidiar, un lingvist timișorean a 
descoperit prezenţa numelui Boilă şi pe valea 
inferioară a Târnavelor!”. Nu mai indicăm 
celelalte tâlcuiri apărute fie în volume, fie în 
articole speciale, majoritatea neobișnuite, 
noi având încredere în aprecierile reputatului 
turcolog român (și orientalist totodată) Aurel 
Decei care a fost de acord cu traducerile celor doi 
învăţaţi străini pomeniţi adineauri. În legătură 
tot cu Builă/Boilă (din termenul turcic boila ce 
semnifică nobil) s-a adus în discuţie și modelul 
bizantin Boilas! din care provine - probabil - și 
slavo-românul boier'?. 

Pe bazinul cu cataramă 9 (şi 10, similar 
bazinului nr. 9) ne întâmpină crucea ortodoxă, 
bizantină, și o inscripţie elină care - până în 
1986!3 — avusese parte de soluţii „fantastice”, 
după expresia celui mai competent elenist 
al nostru, regretatul academician Alexandru 
Elian. În acel an, aceste traduceri ireale le-am 
prezentat dascălului meu; ele s-au datorat și 
unei lecturi eronate a inscripţiei respective!*. 
lată cum a citit-o și cum a redat-o în românește 
discipolul lui Nicolae lorga: AEA[=AIA] YAATOC ANATIAYZON A<YT>ON EIC PHTONI=PEITON] OMAYLON -,„Cu 
apă curăţește-l pre el [pe disc] în pârâul [sacru] învecinat”!5. Fostul meu profesor de Bizantinologie a mai precizat 
că Reitoi și Reita sunt numele a două pârâie de apă sacră pe drumul de la Atena la Eleusis. De asemenea a mai 
specificat faptul că - în privinţa vechimii — inscripţia gravată pe obiectele în cauză nu poate fi mai nouă de veacul 
XI. În cuvântul OMAYLON se foloseşte pentru sunetul / forma arhaică L şi nu A. Acest L (de veche origine latină) 
dispare însă din inscripţiile ulterioare. Profesorul de pioasă memorie Al. Elian mai spunea atunci că nu știe „dacă 
s-a identificat lăcașul căruia îi fusese dăruit discul și — în acest caz — dacă s-ar putea preciza despre ce pârâu (sau 
șuvoi) ar fi vorba”!*. Putem să ne gândim la Morisena/Mureşeana (Cenadul de azi; nu departe de locul descoperii 
tezaurului), mănăstire ctitorită în 1003 şi populată cu,„călugări greci” de către voievodul bănăţean Ahtum/Ohtum, 
după ce acesta s-a botezat,„după ritul grecilor” în Vidinul cucerit de Vasile al II-lea Bulgaroctonul, actul constituind 
un omagiu bazileului de la Constantinopol. 

E posibil ca această foarte prețioasă comoară să fi aparţinut renumitului cârmuitor din Banat!” (vasal al Bizanțului) 
şi să fi fost ascunsă după înfrângerea lui - prin trădare — de către regele Ștefan al maghiarilor. 

Înainte de a încheia, să ne fie permis a oferi unele sugestii. La“Kunsthistorisches Museum” din Viena ar fi corect 
să apară - în sala expoziţională - locul aflării comorii astfel: Sânnicolau Mare -România, şi nu Nagyszentmikl6s. 
Pe urmă, partea română (fie din Banat, fie din București) ar putea să trateze cu partea austriacă, pentru a se copia 
cel puţin piesele pe care le-am amintit în acest articol. Normal ar fi ca Viena să restituie României întregul tezaur 
(și aşa incomplet), căci s-a descoperit pe pământ românesc, deși ţinutul bănăţean era în acel timp sub dominație 
străină, iar Viena să-și confecţioneze o copie fidelă; ar fi — dacă s-ar împlini acest deziderat - o reparaţie justificată, 
o judecată dreaptă a Istoriei. 


10  V.Frăţilă, Contribuţii lingvistice, Timişoara 1993, pp. 145 şi 147. 

11 The Oxford Dictionary of Byzantium (ed. Al. Kazhdan et alii), |, New York-Oxford 1991, p. 302. 

12  A.Decei,op. cit., p.55,n.2. Am adăugat termenul probabil, întrucât există şi alte etimologizări relative la „boier”. 

13  V. Muntean, Miscellanea. Studii, articole, note şi corespondenţă, Sibiu 2017, p. 209. 

14  Deexemplu,R.Florescu —l. Miclea, op. cit, p.76. 

15  Regretatul Prof. Petre Năsturel credea că trebuie să înţelegem „spală-l (pe neofit)”, adică pe noul creştin, botezat în 
(cu) apa râului din vecinătate; cf. V. Muntean, Miscellanea..., p. 223. 

16  V. Muntean, Contribuţii la istoria Banatului, Timişoara 1990, p. 67. Cu privire la traducerea Profesorului Al. Elian care 
m-a încredinţat în anul 1986 că „asupra descifrării poţi avea deplină siguranţă”, vedem că /storia Românilor”, III (cit.), p. 56, nu 
cunoaşte nici ea - deşi avea posibilitatea - contribuţia fundamentală a dascălului meu în această problemă. Tocmai vol. IV din 
ed. 1, al acestui tratat academic (p. 269), indică lucrarea ce am publicat-o în 1990. 

17 Szekely G., La Hongrie et Byzance aux X-XII siecles, „Acta Hungarica”, nr. 3-4/1967, p. 292. De notat că cele două repro- 
duceri le-am preluat de pe Internet. 

PREOTUL BORIS RĂDULEANU - 
MĂRTURISITOR AL LUI HRISTOS 


Preot EMANUEL GAFIȚA 


Dela Nero la Stalin, prigoana anticreștină a făcut milioane de mucenici în toate laturile pământului. „Superioritatea” 
comunismului a constat însă în aceea că n-a urmărit numai să ucidă pe creștini (căci uciderea eliberează de tortură 
şi face martiri), cât să ucidă însăși credinţa din mintea și inima lor, pentru a pune în loc, prin teroare, urâciunea 
pustiiri materialiste. Planul s-a aplicat sistematic și pe termen lung, la nivel de individ și de popoare. 

Când în Rusia revoluţia bolşevică era în plin avânt, în România s-a ridicat o generaţie care a înţeles, cu un ceas 
mai devreme decât toţi, că sub masca egalitarismului și a progresului, bolşevizarea era de fapt satanizarea și a 
hotărât să-și pună viața pentru apărarea credinţei şi a sufletului românesc. Aceasta avea să fie generaţia martirizată 
de comuniști după stăpânirea lor deplină în România. 

Aruncaţi zeci de ani în temnițe ucigașe, împușcați în munţi sau deportaţi în lagărele morţii din Siberia, românii 
au pătimit pentru credinţa în Dumnezeu și în rostul creștin al acestui neam. Lupta lor nu a fost una politică. Ea nu 
s-a purtat, în ultimă instanţă, cu ighemonii acestui veac, ci cu însăși puterile, începătoriile și stăpâniile întunericului. 
Cei ce au pierit în acele teribile focare de dezumanizare sunt noii martiri ai pământului românesc, înfrăţiți în duh 
cu mărturisitorii din toate celelalte state foste comuniste.!8 

Dintre cei ce au pătimat în închisorile comuniste se numără și Boris Răduleanu (fost Babcenco), care vede lumina 
zilei în 22 iulie 1905 în satul Izbești, judeţul Orhei din Basarabia, fiind al 11-lea copil al preotului Grigore Babcenco și 
al soţiei sale Ana, născută Cătărău, moldoveni de înaltă ţinută morală. A făcut școala primară la mănăstirea Curchi, 
județul Orhei, educat astfel încă din fragedă vârstă în spirit mănăstiresc. A continuat apoi cu Seminarul inferior, 
apoi cu cel superior la Chișinău. La vârsta de 18 ani a editat deja o revistă a clasei, denumită „Firul alb” (al vieţii). A 
absolvit Seminarul în anul 1926 şi s-a înscris la Facultatea de Teologie și cea de Litere și Filosofie de la Cernăuţi, pe 
care le-a absolvit în anul 1931. În anul al IV-lea, a fost ales preşedintele Societăţii Academice a studenţilor teologi 
şi, în această calitate, a luptat pentru posibilitatea studenţilor de a-și mărturisi preocupările și frământările lor, 
într-un dialog și o colaborare deschisă între profesori şi studenți. 

Se căsătorește în anul 1931, iar la 7 februarie 1932 a fost hirotonit preot pentru Parohia Răduleni, Mitropolia 
din Chişinău, judeţul Soroca. În această primă comunitate cu avântul tineresc reuşeşte să transforme satul într-o 
comunitate vie de credincioși. De la acest sat, mai tarziu, își va schimba şi numele. În 1936 este numit la Catedrala veche 
Sfântul Nicolae din Bălţi. Arhiereul Tit Simedrea îl prețuia mult pentru calitățile intelectuale și râvna duhovnicească 
şi i-a oferit o bursă de studii în Franţa și Anglia între anii 1937-1938. Astfel timp de un an de zile va studia la Paris 
la Institutul Saint Serge cu unii din teologii remarcanţi ai diasporei ruse, stabiliti în acea vreme în Occident. 

Reîntors la Bălţi, își reia activitatea de slujitor. Concomitent desfăşoară și activitatea didactică, fiind profesor 
la Seminariul Teologic și la liceele din localitate. După ocuparea Basarabiei, din 1940, se refugiază, fiind numit 
la biserica Hagi Enus, din Craiova, unde rămâne doar un an, căci revine la Bălti, odată cu trupele române. Aici, 
reface biserica Sfântul Nicolae, distrusă de bombardament, clopotniţa şi casele parohiale. În această perioadă este 
președintele clerului din eparhia Hotinului. Deși nu era preot militar nu este scutit de front, ci este trimis ca preot 
în linia întâi pe Nipru, cu divizia a IV-a Munte, Batalionul 14!. După invadarea Basarabiei, din 1944, se refugiază 
a doua oară, de data aceasta la Lugoj unde a slujit ca preot la Catedrala Ortodoxă (Biserica Adormirea Maicii 
Domnului/ cunoscută sub denumirea „Biserica cu două turnuri”), „ca un conștiincios slujitor al Altarului” %, fiind 
totodată profesor de religie la liceele din localitate. În 1948 s-a mutat la Bucureşti la Parohia Chitila. Se retrăsese 
doar câţiva kilometri din faţa hoardelor invadatoare. Atunci când comuniștii au aflat că modestul preot din Chitila 
este cel care cu ani în urmă prezenta adevarata față a regimului pe care s-au străduit să-l impună şi în România, au 
hotărât să-l distrugă, atât pe preot cât și familia sa. Preotul Boris Răduleanu şi-a „pregătit închisoarea pe două căi: 
catehizarea copiilor, pe care o făcea regulat, deși era interzisă și atitudinea dârză și lipsită de fariseism la ședințele 
preoțești, unde vorbea liber, după cum îi dicta conștiința şi după învătătura Mântuitorului. A fost arestat în 14 
martie 1960, după o anchetă dură de un an și jumătate în cursul căreia a fost avertizat că nu va mai iesi viu din 


închisoare”. A fost condamnat de Tribunalul Militar București, prin sentinţa nr. 5/05.08. 1961 la 15 ani de detenţie 
18 Marin Matei, Fericiși cei prigoniți: martiri ai temniţelor comuniste, Editura Bonifaciu, Bucureşti 2008, p. 5. 
19 http;//corortodox.blogspot.ro/2010/12/portrete-din-temnitele-comuniste.html - 07.1 1.2017 
20 Vasile Muntean, Monografia Arhiepiscopiei Timisoarei, |, Editura Învierea, Timişoara 2014, p. 25. 
21 http://corortodox.blogspot.ro/2010/12/portrete-din-temnitele-comuniste.html - 07.11.2017 

grea și 8 ani de degradare civică (14.03.1960 — 29.07.1964), motivul 
fiind acela de uneltire împotriva ordinii sociale”. După o trecere scurtă 
prin Jilava a ajuns la Aiud (aici avea să petreacă cei 4 ani de temniță”), 
unde începea aşa-zisa reeducare, pe care a respins-o cu hotărâre. 
În consecinţă a avut parte în repetate rânduri de Zarca inchisorii şi 
de izolări, după care, slăbind cu trupul dar nu și cu credinţa, a căzut 
în nesimţire. Dus în fata Colonelului Crăciun, a primit o avalanșă de 
învinuiri la adresa sa și a Bisericii. Părintele a răspuns că nu se simte 
vinovat de nimic, a întins braţele şi a adăugat: 

„ - Domnule comandant, întrucât aveţi revolverul pe masă, puteți 
trage, nu am nimic împotrivă!” 

Văzând că este nereeducabil, Crăciun - în mod surprinzător- a dat 
ordin sa fie dus la infirmerie. Urma eliberarea. Graţierea era în curs de 
executare”. A fost eliberat pe baza actului 5948/1964.% 

Cum în ochii unui regim criminal, pentru ceea ce făcuse preotul 
Răduleanu nu era suficient doar pedepsirea făptașului, regimul de 
teroare a inventat capete de acuzare chiar împotriva copiilor preotului 
(așa cum s-a întamplat cu alţi preoți și cu alți cetăţeni onești ai acestei 
țări). Astfel, fiica părintelui Boris, tânăr medic absolvent al Facultăţii 
de medicină din Cluj, va fi arestată în același an, apoi fiul părintelui, tânărul Mihai, student la Politehnică. Vor fi 
eliberați cu ocazia amnestiei generale din 1964. Anii de detenţie îi vor marca pentru toată viaţa.” 

După ieşirea din închisoare părintele Boris va fi reintegrat în preoţie și îndepărtat din Bucureşti în Bărăgan 
(Parohia Roșiori din judeţul Ialomița”), unde va afla oameni cu suflete curate. Și în această perioadă și-a păstrat 
neclintit acea fermitate în slujirea lui Dumnezeu, într-un timp în care domina justificarea atitudinii „căldicele” și a 
„compromisurilor salvatoare" 

A slujit și a predicat la diferite biserici și mănăstiri, dar ultima și cea mai constantă a fost biserica Sapienţei din 
București, de unde a plecat pe ultimul drum la 19 decembrie 1990.% 

Pe lângă activitatea pastorală și gospodărească, Părintele Răduleanu a desfășurat și o bogată activitate 
cărturărească, scriind: Semnificaţia Marilor Sărbători creștine, (predici), 2 vol., Bucureşti, 1993, (ed. a IV -a, 2006); 
Traduceri: Alexander Schmemann, Euharistia - Taina împărăției, traducere din limba rusă, ediție îngrijită de Răzvan 
Bucuroiu, Bucureşti, 1993, 250 p. A avut diferite colaborări la revistele „Misionaru!” din Chişinău, „Însemnări creştine” 
din Bălţi și în alte periodice bisericeşti. 

„Tata era preotul care ar fi ales intrarea bisericii în catacombe, pentru că atitudinea definitorie a lui era lupta. O luptă 
dusă pentru adevărul lui Hristos, pentru dreptatea lui și binele acestui neam. O luptă dusă pentru adevărul lui Hristos, 
pentru dreptatea Lui și binele acestui neam. O luptă dusă până la sfârșit, chiar cu preţul sacrificării atât a propriei libertăţi, 
cât și a copiilor săi, după cuvântul Mântuitorului Hristos, «Cine iubește pe fiu ori pe fiică mai mult decât pe Mine nu este 
vrednic de Mine». (Dr. Galina Răduleanu, fiica părintelui Boris).*! 

Părintele Boris Răduleanu dovedește faptul că preoţii au fost dintotdeauna alături de popor, nu doar 
în momentele de pace, ci și în război, dar nu numai, ci şi în temnițe pentru că a avut curajul de a mărturisi 
ceva contrar regimului vremii. La întoarcerea de pe front nu a fost așteptat asemenea unui erou și nu a fost 
considerat nici pe departe cu acest apelativ. Avea să suporte temniţa, asemenea unui rău făcător, și nu singur 
ci dimpreună cu copiii săi. Cu toate acestea, învinge asupririle celor 4 ani de detenţie și iese victorios împotriva 
unui sistem ce nu putea înţelege, ori nu era în stare să înțeleagă, că pe Dumnezeu nu-L putem întemniţa. 


22 Paul Caravia, Virgiliu Constantinescu, Flori Stănescu, Biserica Întemniţată. România 1944-1939, Institutul Naţional pen- 
tru Studiul Totalitarismului, București 1998, pp. 371-372. 

23 Ştefan Iloaie și Virgiliu Şt. Constantinescu, Mărturisitori de după gratii. Slujitori ai Bisericii în temniţele comuniste, Supli- 
ment al Revistei „Renașterea', Cluj-Napoca 1995, p. 66. 

24 Marin Matei, Fericiţi cei prigoniți: martiri ai temnițelor comuniste, Editura Bonifaciu, Bucureşti 2008, p. 75. 

25 Paul Caravia, Virgiliu Constantinescu, Flori Stănescu, Biserica ÎIntemnițată. România 1944-1989, Institutul Naţional pen- 
tru Studiul Totalitarismului, București 1998, p. 372. 

26 http://corortodox.blogspot.ro/2010/12/portrete-din-temnitele-comuniste.html - 07.11.2017. 

27 Pr. Prof. Dr. Mircea Păcurariu, Dicţionarul Teologilor Români, Editura Andreiana, Sibiu 2014, p. 552. 

28 Marin Matei, Fericiţi cei prigoniți: martiri ai temnițelor comuniste, Editura Bonifaciu, București 2008, p. 75. 

29 http://corortodox.blogspot.ro/2010/12/portrete-din-temnitele-comuniste.html - 07.11.2017. 

30 Pr. Prof. Dr. Mircea Păcurariu, Dicţionarul Teologilor Români, Editura Andreiana, Sibiu 2014, p. 552. 

31 Marin Matei, Fericiţi cei prigoniți: martiri ai temnițelor comuniste, Editura Bonifaciu, Bucureşti 2008, p. 75. 

PREZENTARE DE CARTE 


GEORGHE BORCEAN, OMUL ÎMBUNĂTĂŢIT, 
EDITURA MIRTON TIMIȘOARA, 2016, 217 PP. 


Dr. VLADIMIR FLUTURE 
Membru titular al Academiei de Științe Medicale din România 


Cu ceva timp în urmă, am primit de la domnul dr. Gheorghe Borcean cartea cu titlul, Omul îmbunătăţit”, scrisă 
de Domnia sa. După ce am citit-o pe îndelete, am aflat multe lucruri și idei interesante, am constatat că această 
carte a reprezentat o dificilă realizare, mai ales pentru un chirurg greu încercat de profesie; trebuia susținută cu 
un raționament corect, o temă cu multe alternative, multă proiecţie în viitor și multe incertitudini. Este o carte de 
sinteză, de actualizare, cu fapte interesante îmbinate între științele tehnice și biologice aplicative şi fundamentale, 
riguros selectate şi sistematizate, uneori chiar necesitând o citire repetată, dar mai ales cu multe reflecţii și multă 
meditaţie și, cu intenţia discretă, de a ne atrage atenţia asupra uneia din veșnicele întrebări - problemă ale omenirii 
- obligativitatea de a fi tot mai desăvârșit în viața pământească. 

După ce am citit întrebarea finală „Este posibil ca îmbunătăţirea organismului uman să nu fie greșită ca atare, 
ci să fie o distragere de la problemele esenţiale de a fi uman?” am fost încercat de curiozitatea de a înțelege de 
ce chirurgul Borcean a gândit și a scris această carte. Pentru asta, mai întâi, m-am întors cu gândul în trecut. Am 
fost cu adevărat năpădit de amintirea unor vremuri mai de demult, când l-am cunoscut pe dr. Borcean ca un tânăr 
chirurg bun, cu dorinţa de afirmare profesională, cu mare putere de muncă, cu un caracter constant și echilibrat, 
și când pentru mine era timpul semnificativ al preocupărilor de a dezvolta chirurgia arterială reconstructivă și de 
a contribui la realizarea transplantării hepatice în ştiinţa chirugicală. 

Apoi, l-am reevaluat pe dr. Borcean în perspectiva celor 20 de ani de cunoaștere pe plan chirurgical și parţial 
pe cel personal şi, prin înţelegerea pe care mi-o conferea propria experienţă a acestei profesii și a vârstei, cred că 
îmi este posibil să-l înţeleg. 

Dr. Gheorghe Borcean a făcut un progres permanent în activitatea operatorie prin abordarea unor procedee tot 
mai dificile şi prin lărgirea domeniului de specializare. Ca medic primar în chirurgie generală și șef de secție, a operat 
în domeniul chirurgiei convenţionale procedee greu de efectuat: disecția majoră peripancreatică, pancreatectomia 
corporeo-caudală, colectomia totală, anastomozele pe ansa Y, esofagoplastia de colon. Apoi datorită competenţelor 
în endoscopia digestivă şi obținerea titlului de medic primar în ortopedie și traumatologie, practică și chirurgia 
din domeniile respective. Și încă ceva deosebit: este și medic specialist în Medicina Legală. 

Efectuând cu competenţă această chirurgie, fără întrerupere, făcând naveta Caransebeș-București, este și 
Preşedintele Colegiului Medicilor din România. Și mai acordă și atenţia deosebită care se cuvine familiei sale, 
activă și muncitoare. Nu este nici puţin și nici uşor lucru! 

Toate acestea denotă că a fost mereu preocupat de autoperfecționare și ceea ce știu, din propria experienţă, 
este că atunci când ai tendinţa să te perfecţionezi, dorești, de obicei, mai mult, să și creezi; deseori în chirurgie 
creația înseamnă să vrei să îmbunătăţeşti starea celui pe care îl vei opera, sau să-l faci să reziste mai bine sau să fie 
mai uşor de operat. Și de aici este simplu, lărgind sfera gândirii, dacă ești gânditor, vei fi preocupat de posibilităţile 
existente sau viitoare de a perfecționa ființa umană, în general. Datorită acestei mentalități de profesie, dar tind 
să cred că şi din datoria față de funcţia de mare răspundere, de președinte al Colegiului Naţional al Medicilor, a 
simţit obligaţia să facă un apel de perfecționare și desăvârşire pentru medicii din întreaga ţară, să fie preocupați, 
în același timp, de a îmbunătăţi fiinţa umană dar și de a îmbunătăţi viaţa bolnavilor. La acestea se mai adaugă și 
faptul că este curios, îi place să afle şi să gândească și la altceva decât obligaţiile profesionale. Pe toate le trece, 
de obicei, prin filtrul legislaţiei, a concepțiilor ştiinţifice existente şi al credinţei. Aşa cred că a ajuns la tema și la 
realizarea acestei cărți. 

Nu am discutat cu dr. Borcean despre aspectele la care fac referire, dar posibilitatea de a greși este mică; un 
principiu din filozofia cercetării științifice constă în afirmaţia că există șanse foarte mari ca atunci când cineva 
gîndeşte asupra unei teme, cel puţin încă alţi 10 vor gândi același lucru, dacă sunt aceleaşi condiţii și preocupări. 
Aş putea să mă număr și eu printre cei ce gândesc ca dr. Borcean și, deci, aş putea să-l înțeleg. 


je, Învierea 


Odată ce, citind cartea, am evaluat că există și sunt justificate multe îmbunătăţiri ale ființei umane, este firesc să 
ne gândim, să selectăm și să stabilim, în continuare că, dintre numeroasele posibilități cunoscute de a îmbunătăţi 
fiinţa umană, una este mai importantă, una este prioritară. Care este ea? Cărui fapt se datorează acest lucru? Ea 
rezultă din recunoașterea necesităţii imperioase de a rezolva şi a evita cele mai grave provocări care pot contribui 
la distrugerea speciei umane și poate a vieţii pe pământ: conflagrație mondială cu arme de distrugere în masă, 
războiul climatologic, contactul cu o civilizație extraterestră ostilă, ingineria genetică de perfecționare a fiinţei 
umane și a altor entităţi vii, suprapopularea și penuria alimentară, încălzirea globală, ciocnirea cu un corp din 
afara sistemului solar, dezvoltarea suprainteligenţei artificiale cu capacităţi de autoperfecționare și multiplicare, 
de robotizare excesivă, şi altele pe care nu le ştim sau care vor apărea în viitor, majoritatea datorate activităţii 
societății omeneşti, efectelor activităţilor și existenţei noastre sau datorate ambițiilor nemăsurate ale cercetătorilor 
ştiinţifici. Ce le poate revolva? Cum pot fi ele soluționate? Răspunsul este, probabil, numai unul. Numai puterea 
minţii omenești, perfecționată corespunzător, poate rezolva aceste probleme grave ale umanităţii. Aceasta este 
„imbunătăţirea” cea mai importantă dintre toate. Și mai mult, este evident că perfecţionarea - îmbunătăţirea 
creierului - a minţii — a gândirii, este prioritară faţă de toate celelalte, însă este și urgentă. 

Pentru a înţelege pe deplin esenţialul, trebuie să mai precizăm însă ceva foarte important: ce înseamnă, în ce 
constă îmbunătăţirea corespunzătoare. 

Îmbunătăţirea minţii în mod corespunzător trebuie să aibe două componente: prima, constă în perfecţionarea 
funcţiilor creierului și a doua constă în îmbunătăţirea modului de a folosi capacitatea minţii pentru a înțelege, respecta 
și aplica concepția divină, filozofia supremă a lui Dumnezeu. Ele sunt inseparabile, dar a doua este hotărâtoare; 
degeaba există o minte foarte bună, dacă nu lucrează în direcția bună, dacă rezolvă scopuri greșite sau inutile. 
Perfecţionarea minţii în această a doua direcţie a însușirii și respectării concepţiei supreme, prin ingineria genetică 
caracterial-comportamentală și alte procedee sugerate și existente la început sau care urmează a fi descoperite, 
complementare strădaniilor spirituale existente, dar mai perfecționate și ele, către încrederea tuturor şi absolută 
în puterea credinţei, reprezintă o cale de viitor pe care numai Dumnezeu o știe și are puterea să ne-o ofere ca o 
revelaţie, în dorinţa Sa de a veni în ajutorul nostru. El ne-o va arăta în modul şi la momentul potrivit. 

Datorită acestei minţi îmbunătăţite corespunzător, vom putea cunoaşte lumea, Îl vom cunoaşte tot mai bine şi 
ne vom apropia tot mai mult de Dumnezeu Cel ce a creat-o și vom înţelege pe deplin puterea nelimitată a credinţei 
în Dumnezeu, printr-un proces infinit ca și infinitatea cunoașterii. Este evident că aceasta este calea pe care trebuie 
să o aleagă omenirea în drumul prioritar spre perfecționarea creierului — a minţii, pentru a nu se autodistruge sau 
a fi distrusă şi pentru a avea grijă de destinul generaţiilor viitoare. Acesta este esenţialul. 

lată cum, o temă de gândire -„care e cea mai importantă îmbunătăţire de făcut ființei omeneşti?” germinează 
datorită plăcerii de a gândi și realiza, prin metoda gândirii logice a celor patru etape: evaluarea, selectarea, 
prioritizarea și esenţializarea, un „arbore al gândirii”. 

Aceasta este condiţia de bază, condiţia minimă, limita inferioară, de unde începe înţelepciunea dumnezeiască, 
spiritualitatea absolută. Realizând aceste obligaţii, omenirea va fi altfel, mai bună și, implicit, mai aproape de 
Dumnezeu. 

Demn de semnalat este și faptul că această carte se bucură de binecuvântarea unui înalt ierarh al Bisericii noastre: 
Părintele Mitropolit Laurenţiu al Ardealului. Înaltpreasfinţia Sa subliniază contribuţia ştiinţifică certă a acestei lucrări 
pentru vastul domeniu al medicinii și concluzionează că ea este,rezultatul unei preocupări vocaţionale pilduitoare, 
plină de abnegaţie, desfășurată de către autor pentru ființa umană, în calitate de medic, de-a lungul unei activități 
profesionale de excepţie” (Binecuvântare, p. 9). 

Cartea dr. Gheorghe Borcean, chirurg devotat și creștin mărturisitor al dreptei credinţe este, cu adevărat, „o 
sinteză dintre cunoașterea rațional-știinţifică și cea spirituală”, precizează pr. prof. dr. Mihai Himcinschi, decanul 
Facultăţii de Teologie din Alba lulia. Părintele profesor subliniază, de asemenea, că această carte „confirmă, încă o 
dată, existenţa unui dialog complementar, interdisciplinar și transdisciplinar pe tărâmul misiunii și mărturiei creştine 
în contextul apostolatului laic pe care oamenii Bisericii îl mărturisesc cu dragoste și prețuire față de semenii lor 
pe care-i slujesc” (p. 18). 

Capitolul ultim, „Concluzii moral-creștine asupra îmbunătăţirii umane”, cu subcapitolele sale, răspunde, cu 
argumente științifice și teologice, la o serie de întrebări care frământă fiinţa umană în drumul ei pe calea îmbunătățirii, 
a desăvârşirii, a sfințeniei. Din păcate, arată distinsul nostru autor,„oamenii nu mai sunt așa cum Dumnezeu a vrut 
să fie, ei cedează corupţiei morale și spirituale prin neascultare și căutarea independenţei faţă de Dumnezeu. Din 
aceasta rezultă o separare de Dumnezeu, o dezmembrare a naturii umane, rivalitate cu semenii noștri şi conflict 
cu natura” (p. 253). 

Îmbunătăţirea oamenilor, arată distinsul nostru autor, nu se realizează însă prin „transumanism” sau prin 
intermediul unor tehnologii sofisticate, ci prin ajutorul lui Dumnezeu, Care a dat „oamenilor mijloacele pentru 
creștere și dezvoltare”, fiind un „pas al credinţei”, conchide autorul (p. 268). 

La finalul acestei scurte prezentări, adresăm calde felicitări fostului nostru ucenic, astăzi coleg și prieten, dr. 
Gheorghe Borcean și îl aşteptăm cu noi contribuţii științifice, mai ales în complexul şi tot mai actualul domeniu 
al bioeticii. 


14 Învierea 


SAVANTUL BĂNĂȚEAN TRAIAN VUIA 
- 112 ANI DE LA PRIMUL ZBOR MECANIC DIN 
LUME CU UN APARAT MAI GREU DECÂT AERUL 


Dr. RĂZVAN EMANUEL FIBIȘAN 


La jumătatea lunii martie s-au împlinit 
112 ani de când bănăţeanul Traian Vuia 
făcea istorie, devenind pionierul aviaţiei 
mondiale, cel care a reușit primul zbor 
mecanic din lume cu un aparat mai greu 
decât aerul și echipat cu sisteme proprii de 
decolare, propulsie și aterizare, devenind 
primul om care a realizat „cel mai greu pas 
pe calea cuceririi oceanului aerian”*?. Data 
de 18 martie 1906 a fost scrisă cu litere de 
aur în istoria aviaţiei mondiale, aceasta fiind 
ziua când românul Traian Vuia, pe drumul 
comunal care duce de la Montesson (Franţa) 
către fluviul Sena, a devenit primul om care a 
zburat de pe o suprafaţă plată cu un aparat 
(denumit Vuia nr. 1) mai greu decât aerul, 
autopropulsat (fără catapulte și fără mijloace 
externe). După o accelerare pe o distanţă de 
50 de metri, aparatul, ce cântărea 240 de kg, 
cu un motor cu anhidridă carbonică, de 20 
de CP, s-a ridicat, fără tranziţie la înălțimea de 
0,60-1 metru, zburând astfel pe o distanţă de 
12 metri, după care paletele elicei s-au oprit, 
iar avionul a aterizat. 


Un precursor al aviaţiei moderne pe 
plan mondial 

Strădaniile lui Traian Vuia de a-și desăvârși 
planul și tehnica în istoricul zbor din 1906, 
zbor ce a stat la baza transporturilor aeriene 
moderne, au prins contur în iarna anului 
1901-1902, când a fost conceput, la Lugoj, 
proiectul aeroplanului Vuia nr. 1, definitiv 
elaborat în 1903, apoi au continuat în 1904, 
când inventatorul român a creat motorul, 
finalizându-se în anul 1905, când a fost 
definitivată partea tehnică a aparatului“ și când s-au făcut mai multe teste pe diferite faze de experienţă, ce 
au stârnit, la aceea vreme, nu doar un deosebit interes, mai ales în presa din Franţa, SUA și Marea Britanie“, ci și 
un extraordinar respect, atribuindu-i autorului aeroplanului epitetul de „recordman”3. Dintre cele trei variante 


32 George Lipovan, Zraian Vuia, un pionier al aviaţiei moderne, Editura Facla, Timişoara, 1972, p. 83. 

33 Florian lon Petrescu, Relly Victoria Petrescu, Wear 7he Jlying time, Lulu Publisher, USA, 2011, pp. 10-11. 

34 A. de Masfrand, „LA&roplane sur roues de M. Vuia” LAgrophile, fevrier 1906, pp. 53-54; loan Vasile Buiu, „1906-1908: Le 
monoplan Vuia dans les pages de L' Aerophile et de La Nature”, în Noesis, 2005-2006, pp. 225-247. 

35 A se vedea Revista L "Illustration, nr. 3345/6.04.1907, p. 228. 

ale aparatului său: Vuia nr. 1, Vuia nr. 1 bis și Vuia nr. 2% (ultimele două fiind rezultatul mai multor modificări ale 
aereoplanului Vuia nr. 1), Vuia nr. 1 era o creaţie fundamentală*, ce a inaugurat formula monoplană (cf. Brevetului 
de invenţie Vuia nr. 332106/15 mai 1903) - (formulă care până la acea vreme nu era apreciată, devenind ulterior 
clasică şi cea mai corespunzătoare în aviația modernă pe plan mondial), a cărei formă geometric-constructivă era 
inspirată din constituţia păsărilor și a insectelor zburătoare -, aducând, pe lângă aceasta, importante contribuţii 
la bazele constructive ale zborului uman cu un vehicul mai greu decât aerul. Pagini întregi din presa și literatura 
aeronautică abundă în descrierea unanimă a zborului revoluționar reușit de Traian Vuia la 18 martie 1906*%. lată 
ce scria ziarul, Espoire Saint-Etienne” în 16 noiembrie 1956:„Extraordinarul aeroplan Vuia, o minunăţie ca greutate 
(uşor) şi cu miraculoase concepții geniale, care a reușit la 18 martie 1906 un zbor de 12 m și mai multe alte zboruri, 
recompensând acest geniu”. lată ce scria și revista olandeză „Avia Vliegwereld în materialul intitulat „Oak in 1906! 
Roemeen Traian Vuia experimenteerde in Frankrijk”: „Traian Vuia, om genial, este primul în Europa, care, în Franţa, 
a experimentat un aparat de zbor echipat cu motor. La 18 martie 1906 a parcurs în aer o distanţă de 12 metri, 
la înălţimea de un metru”. Merită citită impresia, la cald, a inventatorului român asupra epocalului zbor, ce a fost 
consemnată pentru posteritate în revista LAgrophile, din aprilie 1906, p. 105. Indubitabil, această performanţă a 
compatriotului nostru a însemnat începerea unei noi ere pentru civilizaţie și progresul tehnicii aeronautice. 


Biografia şi predilecţia sa către locomoţia omului în mediul aerian 

Bănăţeanul Traian Vuia s-a născut în 17 august 1872 în satul Surducu Mic (parte a comunei Bujoru, astăzi 
Traian Vuia), Judeţul Timiș, din părinţii Simion Popescu (preot, originar din satul Dobrești sau, după alte opinii, din 
Rădmăneşti) și Ana Vuia (originară din Lipova). A făcut studiile elementare la școala română confesională din comuna 
natală, iar în 1881, când a avut 10 ani, se mută la Școala primară din Făget, unde se folosea în mod larg și limba 
maghiară. Aici, năzuinţele sale, alimentate de acest ecosistem al învățământului poliglot, prind contur, întrucât se 
dedică unor investigaţii pluridisciplinare, abordând atât științele umaniste, cât și pe cele tehnice. Preocupările sale 
educaţionale, încununate cu rezultate excepţionale la învăţătură, se desfășurau concomitent cu predilecția lui pentru 
observarea zborului păsărilor, dar şi cu făurirea unor obiecte zburătoare. Impresionat fiind de învățătorul Anton 
Mahler, care a construit pentru fiul său un zmeu de mărime impunătoare, i s-a stârnit interesul pentru modul în care 
a fost echilibrată și stabilizată în mediul aerian acel obiect, înțelegând rapid modalitatea asamblării acelor elemente. 
Impresionat fiind, de asemenea, de un alt zmeu și mai mare ca dimensiuni decât primul, tânărul Traian și făcut un mic 
atelier la casa părintească, unde îşi petrecea vacanţele, alcătuind mici obiecte de zbor. În acest sens, mărturia surorii 
sale mai mici, Ghizela, referitoare la fratele ei este elocventă:,toată ziua lucra la confecționarea de corpuri ușoare, 
plutitoare în aer, zmeuri, balonașe. Experiențele le făcea singur, fără să cheme pe alții. Munca era dârză, încordată, 


până la neglijarea pe sine. Se închidea în odaie și lucra”. Astfel, predilecţia sa către realizări știinţific-tehnice a 

36 L. Lagrange, „LA&roplane Vuia Nr. 2”, în LAgrophile, Juin 1907, pp. 163-164; A. Cl&ry, „Essais de l'aeroplane Vuia Nr. 2”, 
L'Acrophile, Juillet, 1907, pp. 196-197. 

37 Lucien Fournier, „L'Aeroplane Vuia”, în La Nature (Revue des sciences et de leurs applications aux arts etă lindustrie), nr. 
1733, 11.08.1906, pp. 164-166. 

38 „Vuia Aeroplane Makes a successful flight”, în The New York Herald, 1906. lată ce s-a scris în acel an despre Traian Vuia: 
„II nous fait ajouter aujourd'hui ă la liste des chercheurs serieux en matiere de navigation arienne le nom de M. Vuia. [...] 
Diverses experiences ont dâjă ete effectuees et elles ont donne des resultats tres encourageants. Le 18 mars, M. Vuia a pu 
soulever son aroplane de 60 centimetres ă 1 metre de hauteur apre&s avoir pris l'elan voulu sur le sol. Il sest pos&ă une dis- 
tance de 12 metres du point ou il s'stait eleve, hslice s'etant ralentie par suite de la mise au point mort de l'arbre ă cames du 
moteur qui răgle la distribution et la dâtente. Les r&sultats obtenus jusqu'ă pr&sent sont tout ă fait encourageants. La machine 
s'est elevee par ses propres moyens: la force motrice est donc suffisante ainsi que l'efficacite des plans sustentateurs. Au 
moment ou elle a quitte le sol la puissance du moteur n'tait que le tiers environ de sa puissance normale”, Lucien Fournier, 
„L'Acroplane Vuia”, în La Nature, nr. 1733, 11.08.1906, p. 166.; „L'appareil de M. Vuia presenterait tout au moins l'avantage 
de supprimer les divers artifices auxquels on avait eu recours jusqui'ici pour le lancement des aroplanes: traction en cerf-vo- 
lant par automobiles ou auto-canots, lancement sur rails ou sur plans inclines, catapultes formidables projetant dans l'espace, 
d'une prodigieuse chiquenaude, la machine et l'experimentateur, etc. ... Le d&part pourrait s'effectuer n'importe ou et par les 
seuls moyens du bord. Cette combinaison de l'automobile terrestre et de l'acroplane fut brevetee pour la premiere fois, croy- 
ons-nous, par le vicomte Decazes, ă l'aube de l'automobilisme, en 1892, et souvent reprise depuis; mais pour la premiere fois, 
M. Vuia l'a comple&tement realisee en vraie grandeur, avec des moyens souvent ing&nieux et bien personnels. Les premiers 
r&sultats obtenus sont dâjă tr&s encourageants; quelle que doit âtre l'issue finale des exp&riences, un quadricycle ă roues 
porteuses permettra d'âtudier tres facilement et d'une facon pratique, la meilleure forme ă donner aux hslices propulsives et 
les variations de leur rendement suivant leur vitesse de rotation. Les essais de M.Vuia sont donc, on le voit, du plus haut interât 
pour tous ceux qu'int&ressent les questions de locomotion asrienne, et nous ne manquerons pas de tenir nos lecteurs au 
courant”, A. de Masfrand,,„L'Aeroplane sur roues de M. Vuia”, L'Acrophile, fevrier 1906, p. 54. „Au moment ou des experiences 
du m&me genre sont en cours d'execution ou en voie de preparation, il est strictement juste de rappeler que M. Vuia est le 
premier, chez nous, ă avoir reellement tente, avec un appareil suffisamment grand pour enlever le poids d'un homme, le 
lancement direct d'un a&roplane, monte sur chariot porteur et propulse par une helice acrienne', A. de Masfrand,,„L'A€roplane 
ă moteur de M. Vuia. Nouvelles experiences”, L 'Acrophile, septembre 1906, p. 195. 

39 lon lacovachi, lon Cojocaru, Zraian Vuia - viaţa şi opera, Editura Ştiinţifică şi Enciclopedică, Bucureşti, 1988, p. 71. 

început să se concretizeze încă 
din copilărie, prin studiul legilor 
aplicabile în aviaţie. 

Terminând clasa a VIll-a 
la Gimnaziul superior catolic 
maghiar din Lugoj, Traian Vuia 
urmează între 1884-1892 liceul 
| în același oraș, unde îi are 
profesori pe Dengi Jânos (poet, 
traducător, doctor în limbile 
latină, maghiară și italiană) şi losif 
Tempea (preot ortodox, autor de 
manual didactice, redactor al 
Ziarului Desceptarea, primul ziar 
lugojan). Tot la Lugoj, între 1899- 
1901 îlcunoaşte pe compozitorul 
şi folcloristul Tiberiu Brediceanu, 
petrecând o perioadă lungă 
de timp în compania familiei 
1 Coriolan Brediceanu, aceasta 
„ fiindu-i de un real ajutor în 
cariera sa. De fapt, întâlnirea cu 
Brediceanu a fost providenţială 
” şi hotărâtoare. Încă de la început, 
l-a apreciat la justa lui valoare, 
descoperind sclipirea genialităţii 
“sale inventive“.După obținerea 
examenului de bacalaureat, în 
1892, urmează pentru doar un 
an cursurile de la Secţia mecanică a Școlii Politehnice din Budapesta, fiind nevoit să le abandoneze din cauza lipsei 
de bani*!, dar continuându-le ca autodidact. Transferul la Facultatea de Drept din Budapesta, la fără frecvenţă, îi 
permite nu numai să lucreze ca student-stagiar în cabinetul mai multor avocaţi din Banat: Coriolan Brediceanu, 
George Dobrin, Vladimir Spătaru (Vârșeț), dar şi să-şi asigure mijloacele de trai. Însăşi plecarea sa la Paris spre 
a-și materializa năzuințele participării la finalizarea zborului mecanic, nu îl determină să-și abandoneze studiile 
teoretice, ci din potrivă frecventează, la Coll&ge de France, cursuri de istorie şi economie politică. În orice caz, setea 
lui pentru cultură și știință, încă din copilărie, este definitorie, având, încă de pe când trăia la Lugoj, o vastă cultură 
generală, născută din propensiunea sa către manifestările artistice și culturale. Fiind mereu preocupat de zbor”, 
în Franţa, Vuia reuşeşte, cu ajutorul conaţionalilor săi din Lugoj, să își transpună ideile în fapte, creând un aparat, 
pentru care și obţine brevet în Marea Britanei, cu ajutorul căruia reușește primul zbor autopropulsat, sfidând astfel 
legile gravitaţiei. În capitala Franţei, savantul român lucrează foarte mult la planurile sale în domeniul aviaţiei până 
în 1946, când se îmbolnăvește. La 2 septembrie 1950, se stinge din viaţă, fiind înmormântat în cimitirul Bellu din 
București, în proximitatea marilor oameni de seamă (Eminescu, Caragiale și Coșbuc), prin care poporul român și-a 
adus valoroasa contribuţie la patrimoniul culturii universale. 

Prin crearea aeroplanului monoplan Vuia nr. 1 și prin zborul din 18 martie 1906, bănăţeanul Traian Vuia nu 
numai că a reușit să influențeze lumea cercetătorilor și constructorilor în domeniul aviaţiei moderne, impunând 
formula monoplană, astăzi generalizată și universal recunoscută ca fiind cea mai raţională, corespunzând cerinţelor 
locomoțţiei aeriene, ci a devinit și un pionier în evoluţia mijlocului de locomoţie aerian, reușind efectuarea primului 
zbor din istoria omenirii cu un aparat ce se ridică de la sol numai prin mijloace proprii de bord, fără recurgerea la 
vreun dispozitiv exterior. În felul acesta, Traian Vuia „a deschis o eră nouă în această ramură a tehnicii, încă puţin 
explorabilă până atunci, reprezentând o victorie a geniului omenesc asupra elementelor naturii”*. 


40 George Lipovan, Zraian Vuia, un pionier al aviaţiei moderne, p. 19. 

41 Wojciech Roszkowski and Jan Kofman, Biographical Dictionary of Central and Eastern Europe in the Twentieth Century, 
Routledge, London and New York, 2015, p. 2819. 

42 A. Clery, „Portraits d'aviateurs contemporains — Trajan Vuia”, L'Acrophile, 16&me Anne - Nr. 20, 15 Octobre 1908. 

43 George Lipovan, 7raian Vuia, un pionier al aviaţiei moderne, p. 83. 

JERTFA DOMNULUI HRISTOS 


Arhidiacon VESELIN N. CIOCOV 


În epistola paulină către Evrei ni se prezintă o realistă paralelă între jertfele ce se aduceau lui Dumnezeu de 
către poporul ales, reliefate în Vechiul Testament și Jertfa cea dumnezeiască și dătătoare de mântuire a Domnului 
Hristos, descoperită omenirii prin Noul Legământ. 

Astfel, Dumnezeu a poruncit poporului Său a aduce jertfe, pe de o parte pentru conștientizarea faptului că 
este supus păcatului și morţii, iar pe de altă parte pentru că era dator a aduce ofrandă materială care să exprime 
dragostea lor față de Dumnezeu“, la locurile și momentele indicate de El.“ Jertfele erau nesângeroase (produse 
agricole: făină, grăunţe, vin, untdelemn, pâine) sau sângeroase (animale domestice: vițel, berbec, oaie, ţap, dar și 
porumbei sau turturele). 

Cel mai important moment era acela când arhiereul, la Ziua Împăcării, intra în templu, dincolo de catapeteasmă 
şi cu sânge de ţapi și viței stropea chivotul și celelalte obiecte de mare însemnătate ce se aflau acolo, iar pe urmă 
ieșea și cu același sânge stropea poporul ce se afla de față. lată ce realitate covârșitoare a celor ce aveau să le 
împlinească Domnul Hristos la plinirea vremii“. Sângele avea valoare de simbol la poporul semit. El reprezenta 
principiul vieţii, iar vărsarea acestuia reprezenta omagiul suprem adus lui Dumnezeu. Păcatul săvârșit de om era 
de natură spirituală, iar pentru că omul nu putea să-și sacrifice sufletul (ceea ce ar contraveni pricipiului vieţii), a 
primit poruncă a jertfi un animal, ca și substituent al sufletului său. 

Astfel, încă de la începuturi, avem exemplul jertfelor aduse de Cain și Abel. Jertfa lui Abel a fost bineplăcută 
înaintea lui Dumnezeu pentru că fratele său Cain nu a realizat că pământul fiind blestemat, roadele aduse de el ca 
jertfă nu erau bineprimite.* Astfel, realizăm că jertfele aduse de urmașii protopărinţilor noștri nu se realizau pentru 
iertarea păcatelor, ci, după porunca lui Dumnezeu, pentru a fi bineplăcuţi înaintea Lui. Mai târziu, după potopul 
lui Noe, observăm că Dumnezeu a binecuvântat pământul pentru a aduce roade:„De acum, cât va fi pământul, nu 
va înceta semănatul şi seceratul...'%. 

O altă exemplificare de jertfă este aceea de pe muntele Moria. Părintele nostru Avraam primește ascultare de 
Sus ca să aducă ardere de tot pe însuși fiul său.” De data aceasta, nu omul este cel care alege materialul jertfei, 
ci însuși Dumnezeu este Cel ce arată omului ce să facă. Aici reiese ideea omului nevinovat adus jertfă pentru 
omul vinovat. Răspunsul lui Avraam este liber și exemplar, gestul lui arătând atașarea de Dumnezeu întru iubire 
nețărmuită, act în care se întrepătrund credinţa și dragostea lui“. Ceea ce este revelator la acest episod biblic, este 
faptul că întreaga scenă poartă în sine o rezonanţă profetică. Mielul de care întreabă Isaac este prefigurarea lui 
Hristos! (Facerea 22, 8; Isaia 40, 1-2). 

Domnul Hristos numeşte moartea Sa jertfă și spune că pentru aceasta a venit, ca să se jertfească”!. În Sfânta 
Scriptură se numește adeseori „rob al lui Dumnezeu”, ca Miel al lui Dumnezeu sau ca Arhiereu veșnic. Preot 
desăvârşit, Hristos aduce și Se aduce ca şi Adevărata Jertfă. Cu o valoare supremă, jertfa adusă de Domnul Hristos 
este deosebită pentru faptul că este o jertfă personală. Orice jertfă a Vechiului Testament era adusă la altar într-un 
mod constrângător, străin de voinţa proprie. 

În Epistola către Evrei, sensul de jertfă capătă o nouă însemnătate, prin prezentarea Domnului Hristos ca Arhiereu 
al Noului Legământ. Jertfele, obiceiurile la astfel de adunări, nu își mai au rostul. Dacă în trecut, arhiereii jertfeau 
sângele animalelor, iată acum Hristos aduce la altar, până la sfârșitul veacurilor, propriul Său sânge. Astfel, Hristos 
este cel care Se oferă și Cel care oferă, este victimă și jertfitor?. Împărtăşindu-ne cu Trupul şi Sângele Domnului, 
suntem părtași la viaţa Lui, primim har peste har, viaţa Lui de veci, dar şi sfințenia, pentru că Cel ce se jertfește este 
lipsit de orice egoism. 

lată, toate câte s-au petrecut în Vechiul Testament „s-au întâmplat pentru a ne servi nouă drept pilde” (| Corinteni 
10, 6-11), fiind „umbra celor viitoare” (Coloseni 2, 16-17). Motivația înaintării noastre pe drumul bătătorit de Hristos, 

44 leşirea 24, 4-8 

45 Vezi cartea Levitic 

46 Galateni 4,4 

47 Evrei ll 

48 Facerea 8, 20-22 

49 Facerea 22 

50 Părintele Constantin Galeriu, Jerrfă și răscumpărare, Ed. Harisma, 1991, p. 111 

51 Matei 20, 28 


52 Pr. Prof. Dr. Stelian Tofană, isus Hristos arhiereu veşnic după epistola către Evrei, Ed. Presa Universitară Clujeană, 1996, 
p. 325 

pleacă de la conştientizarea faptului că Mântuitorul, mergând ca un Biruitor înaintea noastră la Tatăl, ne-a deschis 
calea spre cer. Spune și Sfântul Apostol Pavel „Căci Hristos n-a intrat într-o Sfântă a Sfintelor făcută de mâini, 
precum cea din Vechiul Testament, ci chiar în cer, ca să se înfățișeze pentru noi înaintea lui Dumnezeu” (Evrei 9, 24). 
lată, ce ușor este să vorbești despre lucruri atât de greu de înfăptuit. Cât de dulci ne sunt graiurile Sfinţilor 
Părinţi, care ne satură inima cu nectarul scurs din ele. Ce descurajant poate fi demersul nostru când citim că „Toţi 
care voiesc să trăiască cucernic în Hristos, vor fi prigoniţi”*, dar apostolul Pavel ne amintește că „în lupta voastră cu 
păcatul, nu v-aţi împotrivit încă până la sânge”. Să stăruim în rugăciune către singura noastră nădejde nestrămutată, 
Hristos Domnul, fiind în același gând cu Isaia prorocul care ne arată că „prin rana Lui noi toţi ne-am vindecat”5* 


53 II Timotei 3, 12 
54 Isaia 53, 5 

JURNAL DE SUFLET (III) 


CRISTIAN-ILIE BĂLEANU 


Am primit de la Tine, Doamne, tot 
ce am avut nevoie. Dar mai strident 
îmi apare acest adevăr atunci când, cu 
ajutorul rugăciunii, reuşesc să înfrâng 
toate pornirile potrivnice. Atunci, în 
timpul rugăciunii, văd cu ochi limpezi 
realitatea lucrurilor. Sunt împăcat, sunt 
complet, în acel moment. Zilele lipsite 
de rugăciune, de Biserică, de Taine, 
de Tine, cad într-o monotonie ce, 
susținută, tinde să devină dezolantă. 
Însă cât îl iubeşti Tu pe om şi cât de 
mare ești! Tristeţea pare infimă celui 
care își pleacă genunchii în faţa Ta. 
Celui care trăieşte iubind... cu iubirea 
pe care ne-o dăruiești. Doamne, 
ajută-mi ca atunci când uit să mă rog, | 
risipindu-mă prin alte activităţi, să 
îmi răsară în minte rugăciunea inimii, 
precum Binecuvântarea Liturghiei, și 
să Te caut în tot locul! 


X 


Binecuvântate sunt toate cele ce 
îl smeresc pe om! Sub câte forme se 
poate ascunde dojana și câte haine B8 
aurite cu părintească iubire poate fi 
îmbrăca... Doamne, noi nu putem să bă 
găsim un cuvânt potrivit pentru felul 
în care ne smereşti. Adică, ne ridici de 
la pământ la cer. Ne faci să uităm de noi 
și să ne amintim de Tine. Vocabularul 
nostru este prea sărac pentru a ă C, 
cuprinde un cuvânt atât de complex. Păcat că unii nu isdia cum îi aduci spre îndreptare, iar, în sii lor, au 
impresia că le vrei răul. Omul cucernic observă mâna Ta, care se apropie de el, înțelegând că nu dorești decât să îl 
mângăi, prin asta luminându-l cu iubirea Ta. Nu așa fac necredincioșii, cei împătimiţi. Ei, fiind obișnuiți cu răul, văd 
în toate doar partea negativă a lucrurilor. Se tem de dorinţa Ta blândă de a-i ridica în braţele iubirii, neînţelegând 
iubirea, astfel fugind. Dar, cum iubirea Ta de oameni e nemăsurată, nu te mânii pe ei ci, cu mai multă dragoste 
părintească, îi strigi, pentru ca să se regăsească auzindu-Te. 

Eu sunt păstorul Cel bun și cunosc pe ale Mele și ale Mele Mă cunosc pe Mine. Precum Mă cunoaște Tatăl și Eu cunosc 
pe Tatăl. Și sufletul Îmi pun pentru oi*5. Aşa cum scrie cel mai iubit dintre apostoli, între Tine şi noi nu poate exista 
decât iubire. Fericit este cel care conștientizează că s-a îndepărtat de Tine şi îţi cere să îl mângâi cu dojană! Chemarea 
aceasta este sfântă, iar noi, creștinii dreptmăritori, suntem învăţaţi cu inimă curată să Te primim. 

Liniștit, cumpătat, împăcat, înţelege cel smerit necesarul vieţii. Gândeşte cu cea mai acută luciditate. Nu cade 
în fanatism sau în orice altă formă greșită de manifestare a religiozităţii. Te are în trăire mereu și îi este pe cât de 
greu de explicat, pe atât de simplu de simţit, faptul că ești lângă el tot timpul. Nu dorește nimic pentru el și îi este 
de ajuns ce primește de la Domnul său. Nu vede răul. Este atât de fericit!... 


55 Biblia sau Sfânta Scriptură, Editura Institutului Biblic şi de Misiune Ortodoxă, Bucureşti, 2008, Evanghelia după loan 10, 
14-15. 

PRIMĂVARA DUHOVNICEASCĂ 


DELIA-ELENA CONSTANTIN 


Miracolul Învierii produce un imens popas duhovnicesc pentru fiecare dintre noi, care ne raportăm la o aducere 
aminte de pătimirile, moartea şi Învierea Domnului lisus Hristos, care prin răstignirea Sa şi prin Înviere, a adus lumii 
o speranţă vie, o primăvară duhovnicească, fiecăruia dintre noi, ca o jertfă vie adusă lui Dumnezeu, Absolutul 
Creaţiei, ca o renaștere din nou spre infinitul divinității. 

Dacă Adam a mâncat din fructul oprit, neascultând de porunca lui Dumnezeu, căzând astfel în neascultare, 
Dumnezeu, în negrăita Sa bunătate, a rânduit pentru creaţia Sa un nou Adam, pe omul cel nou, pe lisus Hristos, pentru 
ca prin El să putem dobândi pacea lăuntrică, rodul ascultării, ce duce spre o împăcare a divinului cu umanitatea. 
Primăvara duhovnicească, un impuls, o speranţă în omul cel nou creat după Chip și Asemănare, ne readuce în prim 
plan lacrimi duhovnicești, dar și o rugăciune neîncetată înlăuntrul inimii, spre bucuria desăvârșită. 

Bucuria lăuntrică este însăși o primăvară duhovnicească, un miracol al divinității, spre care ne raportăm ca un 
prim pas spre urcușul nostru duhovnicesc, ca o binecuvântare în care sălășluiește inima, ce aparţine Absolutului 
transcendent, ca o amploare vie a harului revărsat întregii omeniri. 

Creaţia însăși se bucură, tresaltă cu o bucurie nemărginită către Cel ce a creat-o, prin care revarsă, din preaplinul 
bunătăţii Sale, o fericire ce mereu va aduce cu sine ceva sacru, ce ţine de apartenenţa, care se amplifică în toată 
frumuseţea sa, la bucuria reînvierii la viaţă, ca o nădejde spre unirea ipostatică. 

Fiecare dintre noi simte apropierea de Creatorul Său, ca un nou început spre mântuire, ca aducându-ne aminte, 
să tresăltăm cu bucurie, spre raza de lumină, ca luminându-ne cugetele, să ne apropiem cu fiecare pas de Înviere, 
dar în special, de Învierea sufletelor noastre. 

Pascala 


Mântuitorule, 

mă dor mădularele 

strivite pe cruce 

iar vântul adie cununa de spini 
În lacrimi de sânge, mă vezi, 

Şi suspini 

lar pruncii tăi adorm la sân de mame 
Fecioare 

lisuse ești rana din piept 

Ce n-o mai simt 

Și nu mă doare 

Toaca răsună, vestește 

Pașii apropiaţi 

ai Învierii Tale 


IOSIF VELCOTĂ 


Hristos a-nviat! 


Noapte senină, cu stele și lună - 
Creștinii aprind, pe rând, lumânări - 
Se umple văzduhul de rugi și cântări - 
„Hristos a-nviat!” rostim împreună. 


„Hristos a-nviat!”, „Hristos a-nviat!” 
În inimi credinţă, în suflet altar - 
Îngeri şi oameni, lumină și har - 
Gând cu speranţă, pământ luminat. 


Lumină luăm, ducem lumină - 
Gândim rugăciuni, păcate iertăm - 

La sfinte icoane, cuminţi, ne-nchinăm, 
Cu cinste, credinţă și frunte senină. 
„Hristos a-nviat!” rostim împreună - 
Se umple văzduhul de rugji și cântări - 
Creștinii aprind, pe rând, lumănări - 
Noapte senină, cu stele și lună. 


Dr. TEONA SCOPOS 


Inviere 


Subţiat ca un fir de argint, 
aspirând la-nvierea creștină, 
sufletul ară-n străbatere cerul 
spre Mielul de jertfă divină. 


La crugul ceresc se închină, 
cununa de spini o primește, 
o scaldă în sângele Lui 

şi spinu-n iubire-nfloreşte. 


Pârguit sub lumini siderale, 
Sufletul nou în aprinsă-nviere tresare. 


LUCIA ELENA POPA 


Viaţa cea fară de moarte... 


Clipa cea de soare plină, 
clipa plină de lumină, 

clipa ce nu are moarte 
numai Dumnezeu o-mparte. 


Clipa marilor dureri, 

clipa dulcii mângâieri 
cand umplându-ne de har 
primim fructul vieţii-n dar. 


Ale vieţii bucurii 

să fim mame de copii 
Domnul sfânt când el socoate 
tuturor cu drag ne-mparte. 


Bucurii pentru o viaţă, 
clipe pline de dulceaţă, 
dragostea cea mai curată 
să o dăruim aşteaptă. 


Umple clipa de divin 

şi viaţa de sublim 

când prin gângurit îşi cheamă 
copilaşul pe-a lui mamă. 


FLORICA IACOB 

ADMITEREA 2018 LA CLASA A IX-A, 
ED OFICUL TEOLOGIC ORTODOX 


Pentru anul şcolar 2018-2019 au fost alocate câte 28 

de locuri pentru clasa a IX-a de la Seminarul Teologic 
Liceal Ortodox „Episcop loan Popasu” din Caransebeș, 
respectiv câte 28 de locuri pentru clasa a IX-a din cadrul 
Liceului Pedagogic,„Carmen Sylva” din Timişoara, profilul 
teologic ortodox (filiera vocaţională). 
"A Se pot înscrie elevii clasei a VIll-a (care au media 
"9 generală de absolvire a claselor a V-a -aVIll-a minimum 
7,00 și media la purtare în clasele a V-a a VIII-a minimum 
9.00) și absolvenţi de gimnaziu din anii anteriori care au 
_ promovat evaluarea naţională. 


Dosarul de înscriere va cuprinde: 
- certificat de botez (ortodox)- copie legalizată; 


- fișa medicală (original); 
- fişa de înscriere, în original, eliberată de unitatea de învăţământ gimnazial; 
- recomandarea consiliului parohial; 

- binecuvântarea Chiriarhului locului; 

- certificat de naștere / CI (copie). 

* Vizita medicala este obligatorie și eliminatorie 


Calendarul admiterii: 

10-11 mai 2018 - eliberarea anexelor fişelor de înscriere pentru elevii sau absolvenţii care doresc să participe 
la probe de aptitudini 

14-15 mai — înscrierea candidaţilor; 

16-18 mai — desfăşurarea probelor; 

22 mai — afişarea rezultatelor, depunerea contestaţiilor; 

25 mai — afişarea rezultatelor finale. 


Probele de aptitudini constau într-o probă orală și una scrisă. În proba orală se urmărește interpretarea unei 
cântări bisericești și o probă de dicţie, iar la proba scrisă se urmărește evaluarea cunoştinţelor de religie ortodoxă 
dobândite în clasele a VIl-a și a VIII-a. 


Temele pentru examenul scris sunt: 

Dumnezeu se descoperă oamenilor. Sfânta Scriptură și Sfânta Tradiţie; 
Crearea lumii; 

Hristos, Lumina lumii: Vindecarea orbului din naștere; 

Rugăciunea în viaţa creștinului; 

Sfânta Liturghie - întâlnirea cu Hristos; 

Legea cea nouă - Fericirile; 

Crezul — sinteza învăţăturii de credinţă; 

Pilda semănătorului — primire și împlinire a cuvântului lui Dumnezeu; 
Biserica, locaș de închinare: 

Răbdare și încredere în Dumnezeu - Dreptul lov. 


NOTE: 

Proba orală este apreciată cu calificativul admis sau respins. Candidaţii de la specializarea teologie ortodoxă, 
care la proba orală obţin calificativul respins, nu mai susţin proba scrisă și sunt declaraţi respinși la probele de 
aptitudini. Probele scrise sunt evaluate cu note de la 1 la 10. Nota minimă de admitere la fiecare probă este 6.00. 

Nota finală la probele de aptitudini, la specializarea teologie ortodoxă, este nota obţinută la proba scrisă. 

ACTUALITATEA BISERICEASCĂ 


Praznicul Învierii Domnului 2018 


Anul acesta, 
/ duminică 8 aprilie, la 
* | E .g cea mai importantă 


sărbătoare creştină, 
mii de timişoreni au 
venit la Catedrala 
Mitropolitană „Sfinţii 
Trei lerarhi”din capitala 
Banatului, pentru a 
participa la Slujba 
de Înviere, oficiată 
de  Înaltpreasfinţitul 
«Părinte loan, Arhi- 
episcopul Timi- 
şoarei și Mitropolitul 
Banatului, împreună 
cu un sobor de preoţi 
şi diaconi. Potrivit 
rânduielii liturgice, 
slujba a debutat cu 
invitaţia de a lua 


lumină, continuând, apoi, cu tradiționala procesiune de înconjurare a sfântului locaș. 

Şi în acest an, prin purtarea de grijă a Preafericitului Părinte Patriarh Daniel, mai multe eparhii din ţară s-au 
împărtăşit de Lumina Sfântă adusă de la biserica Sfântului Mormânt din Ierusalim, de o delegaţie a Patriarhiei 
Române, condusă de Preasfinţitul Părinte Timotei Prahoveanul, Episcop-vicar al Arhiepiscopiei Bucureștilor. De 
la Aeroportul Internaţional „Henri Coandă” din București, Lumina Sfântă de la lerusalim a fost dusă în Transilvania, 
Banat, Moldova și Bucovina. Pe Aeroportul Internaţional,Traian Vuia” din Timișoara, Sfânta Lumină a fost întâmpinată 
de Preasfinţitul Părinte Paisie, Episcop-vicar al Arhiepiscopiei Timișoarei, care a oferit-o reprezentanţilor eparhiilor 
din Mitropolia Banatului, reprezentanţilor protopopiatelor din Arhiepiscopia Timișoarei, precum și preoţilor români 
din Ungaria şi Serbia. 

La încheierea pelerinajului de pe esplanada catedralei, Mitropolitul Banatului, vorbind în cuvântul pastoral 
despre biruinţa vieţii asupra morţii, a evidenţiat importanţa Învierii lui Hristos pentru făptura umană; Învierea lui 
Hristos constituind nădejdea și chezășia învierii noastre. 

La finalul Utreniei Învierii, potrivit obiceiului îndătinat, credincioşii au primit „Paştile”, adică pâinea și vinul 
binecuvântate cu apă sfinţită, ca expresie a Jertfei şi Învierii Domnului. 


Procesiunea Floriilor la Timișoara 

Cu binecuvântarea Înaltpreasfinţitului loan, Arhiepiscopul Timişoarei și Mitropolitul Banatului și cu participarea 
Preasfinţitului Paisie Lugojanul, Episcop-vicar al Arhiepiscopiei Timişoarei, Centrul eparhial, în colaborare cu parohiile 
timişorene și preoţii din cuprinsul eparhiei, a organizat sâmbătă 31 martie tradiționala „Procesiune a Floriilor”. 

La pelerinajul din ajunul praznicului Intrării Domnului în lerusalim au participat clerici și credincioşi din întreg 
orașul de pe Bega cu icoane, flori și stâlpări de salcie în mâini. Aceștia, împărţiţi în trei grupuri distincte, s-au îndreptat 
în procesiune, cântând imne de laudă și pricesne, de la bisericile parohiale centrale spre Catedrala mitropolitană. 

Pelerinajul s-a desfăşurat pe următoarele trasee: 

- Biserica ortodoxă din Piaţa Alexandru Mocioni nr. 9 — B-dul 16 Decembrie 1989 - Podul Traian - Catedrala 
mitropolitană; 

- Biserica ortodoxă din strada profesor George Dragomir (Piaţa Crucii) - B-dul Mihai Viteazul - Podul de la 
Universitate — B-dul Regele Ferdinand (contrasens) — Catedrala mitropolitană; 

- Mitropolia Banatului — B-dul C.D. Loga (trotuar) - Catedrala mitropolitană. 

În continuare, cei prezenţi au participat la slujba Vecerniei Mari unită cu Litia, oficiată de Preasfinţitul Paisie 
Lugojanul, înconjurat de un sobor de preoţi şi diaconi. La final, Întâistătătorul Mitropoliei Banatului a rostit un cuvânt 

e. de învăţătură referitor 
însemnătatea 
; acestei sărbători ce 
înaugurează ultima 
săptămână din viața 
pământească a 
Mântuitorului Hristos. 
Pelerinajul de Florii, 
organizat în ajunul 
marelui praznic al 
] „Intrării Domnului în 
lerusalim”, reprezintă 
pentru toţi credincioșii 
un act de cinstire a 
i jertfei Mântuitorului 
nostru lisus Hristos. 
Prin participarea la 
pelerinaj, Îl însoţim 
tainic pe Domnul pe 
2 uraste RONI RO ui tac = Saca a a ai drumul Pătimirilor Sale 
mântuitoare. Participarea la procesiunile cu icoanele făcătoare de minuni ne descoperă această binecuvântată stare 
a pelerinului, un veşnic căutător al lui Dumnezeu și trăitor al spiritualităţii creştine. Totodată, pelerinajul îi adună 
într-o împreună lucrare pe credincioși, pe calea slujirii Mântuitorului, a sfințirii vieţii și a desăvârșirii. 


În Vinerea Luminată, 13 aprilie, la sărbătoarea Izvorului Tămăduirii, Mănăstirea Românești, una dintre cele mai 
reprezentative mănăstiri din Arhiepiscopia Timișoarei, și-a sărbătorit cel de-al doilea hram. O mulţime de credincioși 
bănăţeni și-au îndreptat pașii spre această vatră monahală, participând la Sfânta Liturghie oficiată în foișorul de 
vară al mănăstirii de Înaltpreasfinţitul Părinte loan, Arhiepiscopul Timişoarei și Mitropolitul Banatului, împreună 
cu un sobor de preoți. Din sobor au făcut parte clerici de la Centrul eparhial, protopopi, monahi și preoţi de la 
parohiile din cadrul Protopopiatului Făget. 

În continuare, la izvorul cu apă termală din incinta mănăstirii, a fost oficiată, după rânduiala din Vinerea Luminată, 
slujba Aghiasmei mici. După slujbă, Mitropolitul Banatului a vorbit despre simbolistica sfințirii apei, precum și 
despre semnificaţia 
duhovnicească a 
sărbătorii închinate 
Maicii Domnului. 

Mănăstirea Româă- 
nești se află la poalele 
Munţilor Poiana 
Ruscă, la un kilometru 
de drumul ce leagă 
localităţile Românești 
şi Tomeşti. Mănăstirea 
mai este numită de 
credincioșii bănăţeni 
și „Balta Caldă”, 
deoarece în incinta 
ei se află un izvor 
cu apă semitermală, 
cu o temperatură 
constantă de  18*C, 
dar şi „Izvorul lui Să 
Miron”, după numele 

Patriarhului Miron Cristea. În anul 1910, Patriarhul Miron Cristea, pe atunci Episcop al Caransebeșului, a făcut o 
vizită canonică în parohiile din aceste locuri şi, uimit de frumuseţea peisajului, a hotărât zidirea unei mănăstiri. 


Sărbătoarea 
Floriilor din 1 aprilie 
a adus multă bucurie 


în parohia Sânpetru 


Mare din protopopiatul 
Sânnicolau Mare, 
deoarece în după 
amiaza acestei zile 


Înaltpreasfinţitul Părinte 


loan, Mitropolitul 
Banatului, a poposit în 
această localitate pentru 
a binecuvânta și stropii 
cu aghiazma mică noua 
biserică ridicată aici. 
Până în prezent, la 
Sânpetru Mare, sfintele 
slujbe s-au oficiat într-o 
capelă amenajată în 
curtea casei parohiale, 
de aceea era necesară 
ridicarea unei biserici. 
Odată cu venirea 
în parohie a preotului 


Stefan Du miiieseui în anul 2011, s-a înfiripat ijeă construirii unei noi biseriăi începută în anul 2014. Cu ajutorul 
lui Dumnezeu, aceasta s-a îmbrăcat acum în straie de sărbătoare, primind binecuvântarea Inaltpreasfinţitului Părinte 


Mitropolit loan. 

După ce s-a 
oficiat slujba de 
sfințire a apei, 
Înaltul  lerarh a 
stropit cu aghiazmă 
mică biserica și pe 
credincioșii prezenţi 
la sfânta slujbă. 

O contribuţie 
mare la zidirea 
bisericii a avut-o 
și Primăria din 
localitate condusă 
de către primarul 
Viorel Popovici, 
care a fost prezent 
la sfânta slujbă, 
asigurând că în viitor 
va sprijini şi pictarea 
sfântului locaş. 

Refacerea turnului bisericii din Remetea Mare 
În urma furtunii violente din toamna anului trecut, 


cu rafale de vânt puternice ce au atins pe alocuri viteza E SE), 

de peste 100 km/h, turla bisericii cu hramul, Adormirea R 

Maicii Domnului” din localitatea timişeană Remetea > 

Mare a suferit imense pagube materiale, fiind complet 3! Li 

deteriorată. După 7 luni de la acel eveniment fulminant, ir AS 
timp în care preotul paroh Vasile Ciotău, împreună cu | 

întreaga comunitate, dar și cu autorităţile locale, a LL | 

trudit la refacerea și redarea strălucirii de odinioară a PA 


acestui edificiu sacrosanct ce datează din 1911, a venit 
şi ziua încununării eforturilor considerabile ale tuturor 
binefăcătorilor, care s-au raliat pentru renașterea 
speranţei și împlinirea unui imperios ideal. 

La 3 aprilie, în Sfânta și Marea Zi de Marţi din Postul 
Sfintelor Paşti, la bucuria credincioșilor din Remetea 
Mare s-a alăturat și Înaltpreasfinţitul Părinte loan, 
Mitropolitul Banatului, care, împreună cu părintele 
paroh și reprezentanţii autorităţilor locale, a asistat atât 
la ridicarea și punerea noii turle pe lăcașul de cult, cât și 
la fixarea Sfintei Cruci în punctul cel mai înalt al bisericii. 

În urma tuturor lucrărilor realizate prin împreună- 
lucrarea credincioșilor, biserica din Remetea Mare 
devine, astfel, nu numai un rod al faptelor de credinţă, 
ci şi o expresie a unității de credinţă și, nu în ultimul rând, 
un simbol al împlinirii unui deziderat. 


Tu 


Y m Mara î 
4 1! MID 


Vizită pastorală la parohia Periam 
27 > În dimineaţa zilei 
A de duminică, 11 martie 
credincioşii parohiei Periam din 
protopopiatul Sânnicolau Mare, 
împreună cu preotul paroh Valer 
Cioica, profesorul de religie din 
localitate, preot Valentin Ciapa, 
părintele protopop Marius 
Podereu și primarul localităţii, 
d-l Cornel Dumitraș, l-au 
întâmpinat cu mare bucurie 
pe  Înaltpreasfinţitul Părinte 
Mitropolit loan, care a luat parte 
la Liturghia Sf. Vasile cel Mare. 
În cuvântul de învăţătură 
rostit, Înaltpreasfinţitul Părinte 
le-a vorbit credincioșilor 
prezenţi despre Sfânta Cruce 
în viaţa creștină, duminica a 
treia din post fiind închinată 
Sf. Cruci. La finalul Sfintei 
Liturghii, Părintele Mitropolit 
i-a binecuvântat pe toţi cei 
prezenţi, dăruind tuturor câte 
o iconiţă. 

m Femeile creștine au 
+ fost elogiate în Duminica 
 mironosițelor, 22 aprilie 
de către Înaltpreasfinţitul 
+ Părinte loan, Mitropolitul 
Banatului, care, după 
celebrarea euharistică 
săvârşită în Catedrala 
Mitropolitană, a vorbit 
! despre frumuseţea iubirii 
femeii creștine până la 
| jertfa de sine. 
i Totînaceazide mare 
însemnătate creştină, 
la ceasul vecerniei, 
Înaltpreasfinția Sa a 
onorat invitaţia părintelui 
protopop loan  Bude, 
fiind prezent în mijlocul 
m credincioșilor timişoreni 
.€, PA din Zona Dacia, unde a 
rostit un cuvânt de învăţătură atât despre aspectul de jertfă al mântuirii obiective, săvârșită de Hristos, Fiul lui 
Dumnezeu, pentru întreaga omenire, cât şi despre Ziua Învierii, ca paradigmă a veşniciei. „Ziua Învierii transcende 
timpul, ea nu începe într-o noapte și nu se sfârșește tot într-o noapte. Ea răsare din Lumina Învierii lui Hristos și 
nu are un apus, ci ea intră în veșnicie. Cu Ziua Învierii începe era milei şi a îndurării, timpul milei şi îndurării și al 
pocăinţei pentru om. Noi ne-am născut în veșnicia de ieri, trăim veşnicia de azi și ne îndreptăm spre veşnicia de 
mâine. În veşnicia de mâine omul nu se mai hrăneşte cu pâine, ci din iubire”, a subliniat Întâistătătorul Mitropoliei 
Banatului. Tot în cadrul serii meditative, Chiriarhul a vorbit și despre diaconia femeilor mironosiţe, reflectată în 
asigurarea meselor, în confecţionarea îmbrăcămintei, precum și în rezolvarea problemelor organizatorice legate 
de activitatea itinerantă a lui Hristos de predicare a cuvântului lui Dumnezeu. Reflectând la dimensiunea pascală a 
acestei perioade liturgice, lerarhul a subliniat că, femeile-ucenici, din slujirea lor de a purta miruri frumos mirositoare 
pentru ritualul de înmormântare a celor decedați, devin martore și mărturisitoare ale minunii Învierii din morți. 


La biserica cu hramul 
„Pogorârea Duhului Sfânt” a 
Parohiei Timişoara Dacia s-au 
desfășurat în ziua de 16 aprilie, 
două acțiuni umanitare: una 
de donare de sânge, acțiune 
desfășurată cu sprijinul Centrului 
de Transfuzii Sanguine din 
Timişoara şi una de consultaţii 
medicale gratuite, desfășurată 
în colaborare cu Policlinica 
Profilaxis. Campania filantropică |. 
s-a bucurat de prezenţa 
Înaltpreasfinţitului Părinte loan, 
Mitropolitul Banatului, care a 
binecuvântat lucrarea social- 
caritativă, inițiată de clericii şi 
voluntarii din grupul de cateheză 
al parohiei. 

Având în vedere nevoia acută de sânge, mai mulți credincioși timişoreni, eligibili pentru donarea de sânge, 
s-au raliat acestei campanii civice, venind în ajutorul celor peste 600.000 de conaţionali, care au nevoie urgentă 
de sânge și de preparate sanguine. Tot astăzi, zeci de persoane, enoriași ai parohiei timișorene: tineri, persoane 
vârstnice sau cu statut socio-economic scăzut, care nu sunt asigurate din punct de vedere medical sau care nu 
au acces la sistemul sanitar, persoane cu dizabilităţi, cu boli cornice ori cazuri sociale, au beneficiat de consultaţii 
medicale gratuite, precum și de servicii de prevenţie medicală. 

„Dacă ieri, aici, s-a săvârșit Sfânta Liturghie, astăzi a avut loc <<Liturghia de după Liturghie>>. Este <<liturghia 
milosteniei>> sau <<liturghia ajutorării semenilor noștri>>. Dacă, în urmă cu câţiva ani, la această parohie s-a iniţiat 
un program de donare de sânge pentru Centru de Transfuzii din Timișoara, de data aceasta am extins programul, 
iar, pe lângă donarea de sânge, am adus și medici specialiști în cardiologie și ecografie. Cei tineri au venit să doneze 
sânge, iar cei în vârstă au venit ca să fie consultați. Mitropolia Banatului a donat, în urmă cu câteva luni, Policlinicii 
Profilaxis un ecograf, în valoare de 30.000 de euro, iar astăzi au ieșit cu el pe ogor, pentru oamenii aflaţi în suferinţă”, 
a spus Mitropolitul Banatului. 

O echipă mixtă, formată din medici și asistenți medicali, specialiști în medicină internă şi cardiologie, s-au 
reunit, pentru a consulta, a diagnostica și a evalua multidisciplinar, starea de sănătate a enoriașilor parohiei care 
au avut nevoie de un consult medical de specialitate. În urma evaluării analizelor şi pe baza anamnezei pacientului, 
beneficiarilor li s-au întocmit scheme de tratament, fiind informaţi dacă au nevoie de consult de specialitate 
amănunţit, de un tratament supraspecializat sau un tratament multiplu, primind, totodată, și câteva recomandări 
care vor fi urmate sub îndrumarea medicului de familie, astfel încât să nu apară interactiuni medicamentoase sau 
reactii adverse ale medicamentelor administrate. 

Sărbătoarea Izvorului [induce la mănă ăstirea NI sea 

La sărbătoarea Izvorului 
Tămăduirii, vineri 13 aprilie, în 
Săptămâna Luminată, la mănăstirea 
Morisena de la Cenad a poposit 
Preasfinţitul Episcop Vicar Paisie 
Lugojanul. 

La liturghia arhierească au mai 
slujit Preacuviosul Părinte stareţ 
al mănăstirii Săraca, arhimandritul 
Climent,  Preacuviosul Părinte 
duhovnic al mănăstirii Morisena, 
ieromonahul Matei, Arhidiaconul 
Marian Pîrvu și Părintele protopop 
al Sânnicolaului Mare, Marius 
Podereu. 

Răspunsurile liturgice au fost 
date de corul maicilor din mănăstire. 

La sfârșitul slujbei a avut loc sfinţirea apei, după care cuvântul de învățătură a fost rostit de către Preasfinţitul 
Episcop Vicar Paisie Lugojanul. 


Instalarea noului preot la parohia Recaş | 

De praznicul Bunei Vestiri, în duminica a cincea din Postul Mare, 25 martie, cu binecuvântarea Înaltpreasfinţitului 
Părinte Mitropolit loan, protopopul Mircea Szilagyi l-a instalat în parohie pe preotul Constantin Timariu, noul 
conducător al oficiului parohial Recaș |. 

La Sfânta Liturghie a Sfântului Vasile cel Mare noul preot a rostit cuvântul de învățătură iar părintele pensionar 
Emil Paven a împărtășit credincioşii și copiii pregătiţi cu Sfintele Taine. După încheierea slujbei, protopopul a 
mulțumit preotului Paven pentru activitatea frumoasă și rodnică pe care a derulat-o în parohia Recaș timp de 
37 de ani și pentru toată osteneala depusă în slujba Bisericii lui Hristos. Tot acum a fost prezentat credincioșilor 
prezenţi noul paroh, preotul Constantin Timariu care, în urma concursului de selecție care a avut loc în 6 martie 
a.c., a fost numit la această parohie. 

Noul preot a mulțumit în cuvântul său lui Dumnezeu pentru tot ajutorul primit în slujire și în viață, dar și 
Părintelui Mitropolit pentru încrederea acordată prin numirea în această parohie. Concluziile au fost rostite de 

- preotul Emil Paven care, cu lacrimi 
în ochi, a mulțumit credincioșilor, 
pe care i-a păstorit aproape patru 
decenii, pentru colaborare și și-a 
cerut iertare pentru greșelile sau 
scăpările omenești care, poate, au 
apărut uneori. 

Parohia Recaş |, din cadrul 
protopopiatului Timișoara II, este 
situată în orașul Recaș la o distanță 
> de 23 km spre Est de municipiul 
“ Timișoara pe drumul european 70. 
Localitatea este atestată documentar 
pentru prima dată în anul 1318. 
Actuala biserică din Parohia Recaș 
pe | a fost zidită în anii 1925-1927, și 

=> la a = SSI târnosită la 27 noiembrie 1927 de 
către episcopul Grigore Coman din Arad, primind hramul bazal Pogorârii Sfântului Duh. 


De sărbătoarea Intrării 
Domnului în  lerusalim, 1 
aprilie, cu binecuvântarea ] 
Înaltpreasfinţitului Părinte 
Mitropolit loan, protopopul 
Mircea Szilagyi l-a instalat | 
în parohie pe preotul Doru 
Melinescu, noul conducător al 
oficiului parohial Timișoara - 
Aeroport. 

Din soborul preoţilor slujitori 
au mai făcut parte preotul 
Marcel Vlaicu (parohia Timișoara | 
- Cetate) și preotul Cristian 
Tomescu (parohia Timișoara $ 
- Fabric Est). După cuvântul 
de învăţătură al noului paroh, 5 d 
foarte mulţi credincioși s-au | Pe 
împărtășit cu Sfintele Taine. SI L: = 
După încheierea slujbei, protopopul l-a prezentat credincioşilor e azaiti a noul paroh, preotul Doru le iesti 
care în urma concursului de selecţie care a avut loc în 6 martie a.c., a fost numit la această parohie. Părintele 
Melinescu vine la slujirea în parohia Timișoara — Aeroport după o frumoasă activitate pastorală și administrativă 
în parohia Bocșa Vasiova din Episcopia Caransebeșului. 

Noul preot paroh a mulțumit în cuvântul său lui Dumnezeu pentru tot ajutorul primit în slujire și în viață, dar și 
Părintelui Mitropolit pentru încrederea acordată prin numirea în această parohie. Nu au fost uitaţi nici credincioșii din 
Bocșa — care au fost rpezenţi în număr mare la instalarea preotului Doru Melinescu la parohia Timișoara - Aeroport. 

Parohia Timișoara - Aeroport, din cadrul protopopiatului Timişoara II, este situată în cartierul care a luat ființă 
în 1955, în urma întemeierii aerodromului de la Giarmata la 10 km distanţă. Piatra de temelie a actualului locaș 
de cult a fost pusă în anul 2000 de către mitropolitul Nicolae Corneanu, în urma strădaniei căpitanului comador 
Marcel Vlaicu, care a absolvit și studii teologice și a fost numit primul preot paroh al acestei biserici. 

Sâmbătă, 24 martie, la prânz, în municipiul Lugoj a fost organizat pentru prima dată „Marșul pentru viață”, 
pus anul acesta sub genericul „O lume pentru viață”. Manifestarea s-a desfășurat pe traseul Biserica Ortodoxă 

„Învierea Domnului” și „Sf. 

Arhangheli Mihail și Gavril” 
”- Catedrala Greco-Catolică 
- Primăria Lugoj - Biserica 
Ortodoxă „Adormirea Maicii 
Domnului”, În deschidere, 
î pe platoul din faţa Bisericii 

Ortodoxe „Învierea 
Domnului”, pr. loan Cerbu, 
protopopul Lugojului a rostit 
un cuvânt în care a subliniat 
importanța unei astfel de 
manifestări ce are drept scop 
apărarea familiei creştine 
tradiţionale și a darului 
vieții umane. Evenimentul 
s-a bucurat şi de implicarea 
şi participarea clericilor și credincioșilor din Protopopiatul Făget, împreună cu pr. Bujor Păcurar, protopopul 
Făgetului. Marșul pentru viaţă de la Lugoj a reunit peste 500 de clerici, reprezentanţi ai cultelor religioase din 
Lugoj, autorităţi şi credincioşi din cele două protopopiate, care au susținut această manifestare civică cu stegulețe, 
bannere și pancarte. Întâlnirea s-a încheiat cu mai multe alocuţiuni rostite în faţa Bisericii Ortodoxe „Adormirea 
Maicii Domnului” de către prof. dr. Flavia Cut, președintele asociaţiei „Miracolul Vieţii” Lugoj, prof. Alina Bogoevici, 
de la Colegiul Naţional,„Coriolan Brediceanu”, d-na Amalia Toroc (mamă a trei copii) și psiholog Gabriela Nemeth, iar 
apoi în prezenţa tuturor participanţilor a fost săvârșit Acatistul Sfântului Stelian în biserica parohială. Evenimentul, 
desfăşurat cu binecuvântarea Înaltpreasfinţitului Părinte loan, Mitropolitul Banatului a fost organizat de către 
Protopopiatul Ortodox Român Lugoj, Protopopiatul Ortodox Român Făget cu sprijinul cultelor religioase și al 
Asociaţiei Miracolul Vieţii Lugoj. 


Săptămână duhovnicească la parohia Giarmata Vii 
În perioada 19 — 24 martie, a cincea săptămână a Postului SĂPTĂMÂNA DUHOVNICEASCĂ 
Mare, parohia ortodoxă Giarmata Vii a organizat o săptămână ÎN PAROHIA GIARMATA VII 


de rugăciune și zidire sufletească prin cuvânt, pentru creștinii 
ară 10 - 24 MARTIE 2018 (Săptămâna a V-a din Postul Mare) 
parohiei. 
În fiecare seară s-a oficiat un serviciu religios (Acatist, PETRE 
ua RI . N A i ACATISTUL SFANTULUI ACOPERAMANT AL MAICII DOMNULUI 
Canon de rugaciune, Denie, Paraclis, Vecernie), însoțit de Cuvânt de învățătură: Preot Constantin Pavel — Postul, spovedania și împărtășania 
A a sas z ăi 33. 28 3 . Copii și tineri: P! și cântece religi din Postul M 
un cuvânt de învăţătură rostit de preoţii invitaţi pentru epi și tineri: vezi ȘI AGO DR 
Ea aii iasa A : Isa Marţi, 20 martie, orele 18.00 
credincioşii veniți în număr mare la biserică. CANON DE RUGĂCIUNE: DOAMNE FIE VOIA TA, NU VOIA NOASTRĂ 
Temele abordate au fost în concordantă cu perioada Cuvânt de înv ţa Asa conf. dr. Nicolae Belean - Întoarcerea spre noi înşine 
N a pi Li A Copii și tineri: Poezii și cântece religioase din Postul Mare 
Postului Mare, stârnind interesul creștinilor: Preot Constantin Re, 
p | Post | d , ui ărtă A t f d Miercuri, 21 martie, orele19.00 
avel — „FOStul, spovedania ŞI impartaşania ; preot coni. ar. DENIA CANONULUI MARE A SFÂNTULUI ANDREI CRITEANUL 
Fi ! p i p E sA "p Cuvânt de învățătură: Preot lect. dr. Alin Scridon - Apostolii Petru și luda, 
Nicolae Belean „Intoarcerea spre noi înșine”; preot lect. dr. porirete ale credinței și trădării 
Ș 2 oa . ki raita Copii și tineri: P! i cânt ligii din Postul M 
Alin Scridon -„Apostolii Petru şi luda, portrete ale credinţei și RD 
3 Ni : . : FITI Joi, 22 martie, orele 18.00 
trădării”; preot Petru ltineanţ „Virtutea Recunoștinței”; preot II eii ai  ee III 
a 2 iali i € 2 SW ci Cuvânt de învățătură: Preot Petru Itinenț - Virtutea Recunoștinței 
Eugen Babescu i „Rânduielile Postului Mare A Țara Sfântă! ȘI Copii și tineri: Poezii și cântece religioase din Postul Mare 
preot Vasile Suciu - „Bunavestire, întâia sărbătoare a Maicii. III 
Domnului”, DENIA ACATISTULUI BUNEI VESTIRI 
E , . E N Sie SP Cuvânt de învățătură: Preot Eugen Babescu — Rânduielile Postului Mare în Țara Sfântă 
De la aceste seri duhovnicești nu au lipsit NICI COPIII, care Copii și tineri: Poezii și cântece religioase din Postul Mare 
Ă e ă Dialog cu participanții la pelerinajul în Țara Sfântă din 08 = 15 mai 2018. 
au bucurat sufletele celor preyenţi cu frumoase rugăciuni, 
A Fi Fi x Fi Sâmbătă, 24 martie, orele 16.00 
poezii şi cântece, rostite sau intonate cu multă emoție. SPOVEDANIA CREDINCIOȘILOR. RUGĂCIUNI ȘI SLUJBE PENTRU CREDINCIOȘI 
Această săptămână duhovnicească a fost un exercițiu > Iei a ii arti 


18.00 — Preot Vasile Suciu: Bunavestire, întâia sărbătoare a Maicii Domnului 
spiritual pentru Săptămâna Pătimirilor, când, iarăși, seară de 


_ | SI DNS A a, - . Vă așteptăm seară de seară la Sfânta Biserică, împreună cu copiii 
seară creştinii s-au întâlnit în sfânta biserică, spre a-L însoți, și nepoții, să ne rugăm și să cântăm împreună Domnului. 


cu rugăciuni și cântări, pe Domnul Hristos spre Patimă, Jertfă, Lăudaţi pe Domnul întru sfinţii Lui, lăudaţi-L pe El întru tăria puterii Lui 


Lăudaţi-L pe EI după mulţimea mărirei Lui ... Toată suflarea să laude p& Dorihirh (Psalmul 150) 


dar și spre Înviere. 

Procesiune de Florii la Comloşu Mare 


În anul 2018 a avut loca 
patra ediţie a pelerinajului 
” de Florii la Comloșu Mare, 
la care au participattineri și 
copii îmbrăcaţi în frumoase 
costume populare, purtând 
în mâini icoane. Aceştia s-au 
deplasat la casa parohială, 
unde au fost întâmpinați 
de preotul paroh Cezar 
Călin Cojocaru, care le-a 
i. înmânat ramurile de salcie, 
ele urmând a fi sfinţite 
în Duminica Floriilor și 
împărţite credincioșilor, 
i care le vor lua pentru 
binecuvântarea caselor. 

P | Pelerinajul de Florii, 

N Da iii iese fi 1 organizat în ajunul marelui 
praznic, reprezintă un act de: pietate ș și de duete aminte Desi toţi ciedinctasii a Intrării Domnului nostru lisus 
Hristos în lerusalim”. 


Împărtășirea preoţilor din protopopiatul Lugoj 

Miercuri, 28 martie, în biserica 
„Adormirea Maicii Domnului” a 
parohiei Lugojla avutlocîmpărtășirea 
preoților din protopopiat. În 
dimineaţa acestei zile, clericii s-au 
spovedit la duhovnicii lor, iar în 
continuare a fost săvârșită Liturghia 
Darurilor înainte sfinţite, în cadrul | 
căreia slujitorii, împreună cu pr. loan 
Cerbu, protopopul Lugojului s-au |. 
împărtășit cu Sfintele Taine, cele de |. 
viață făcătoare. Aceste evenimente 
desfășurate în perioada Postului 
Mare au rolul de a-i unii pe clericii 
din protopopiat în comuniune 
euharistică în jurul Altarului 
Dumnezeiesc și Sfânt. 


Conferinţa Înaltpreasfinţitului Părinte Mitropolit loan 

Cu binecuvântarea Înaltpreasfinţitului Părinte loan, Arhiepiscopul Timişoarei și Mitropolitul Banatului în perioada 
1 martie — 29 martie s-a desfășurat la Timişoara ciclul de conferinţe prepascale sub genericul: Unitatea credinţei în 
Duhul Sfânt. Acestea au fost organizate de specializarea Teologie Ortodoxă a Facultăţii de Litere, Istorie şi Teologie 
din cadrul Universităţii de Vest - Timişoara și Asociaţia Studenţilor Creștini Ortodocși, filiala Timişoara. Conferinţele 
prepascale desfăşutate în acest s-au circumscris temelor Anului omagial al unităţii de credinţă şi de neam și Anului 
comemorativ al făuritorilor Marii Uniri din 1918. 

În seara zilei de 29 martie, la Centrul eparhial din Timişoara s-a desfăşurat conferința prepascală cu tema,Unitatea 
de neam şi de credinţă”, susținută de Părintele Mitropolit loan. 

La această conferinţă au participat clerici din eparhie, profesori și studenţi ai Facultăţii de Teologie din Timișoara, 
profesori şi studenţi ai Universităţii de Vest din Timişoara, secţia de Istorie, elevi seminarişti, dar și numeroși 
credincioşi bănăţeni. 

Cuvântul Înaltpreasfinţitului 
a adus în atenţie contextul 
zl istoric al înfăptuirii Marii Uniri de 
“! la1918,personalităţile şi preoţii 
| implicaţi în evenimentele 
desfăşurate și contribuţia 
» Banatului la acest act major 
i al făuririi Statului şi neamului 
nostru românesc. 

La finalul serii duhovnicești, 
Părintele Mitropolit loan s-a 
rugat împreună cu toţi cei 
prezenţi pentru sufletul celor 
care s-au sacrificat pentru 
înfăptuirea idealului Marii Uniri. 

Conferinţele prepascale de 
la Timișoara s-au derulat din 
inițiativa specializării Teologie 
Ortodoxă a Facultăţii de Litere, 
Istorie şi Teologie din cadrul Universității de Vest - Timișoara, cu sprijinul Arhiepiscopiei Timişoarei. Fiecare conferință 
a fost însoţită de imnuri adecvate perioadei Postului Mare. 


Joi 29 martie, la mănăstirea 
Luncanii de Sus s-a săvârșit 
parastasul de 7 ani pentru 
părintele arhimandrit leronim |; 
Stoican, fost vieţuitor al 
mănăstirii, care îşi doarme 
somnul de veci în incinta | 
mănăstirii. De dimineaţă s-a | 
săvârşit Sfânta Liturghie a 
Darurilor mai înainte sfinţite, 
apoi, un sobor de clerici condus 
de PCuv. Părinte arhimandrit 
Simeon Stana, exarhul 
mănăstirilor din eparhie, a 
săvârşit slujba  parastasului 
chiar lângă mormântul 
părintelui. Tot părintele exarh 
Simeon a rostit și un cuvânt de 
aducere aminte. De faţă au fost 
obştea mănăstirii condusă de - 
PCuv. Maică stareță Filoteea 
Nistor și mulți credincioși. 

Reamintim că atunci când funcţiona ca preot la parohia Bara cu filiile Lăpuşnic și Dobrești, părintele leronim 
l-a botezat pe Preafericitul Părinte Patriarh Daniel. 


Cu ocazia sărbătoririi Zilei Forţelor Terestre, în Timişoara, Brigada 18 Cercetare Supraveghere «DECEBAL», a 
organizat luni, 23 aprilie, în Piaţa Libertăţii, o expoziţie de tehnică, armament și echipament militar, stand de 
promovare a profesiei militare, stand de caricatură și concerte de muzică de fanfară. Pe parcursul întregii zile, militarii 
Brigăzii 18 Cercetare Supraveghere Decebal” le-au prezentat timişorenilor echipamentele militare şi armamentul, 
vorbindu-le şi despre profesia de militar. Întrucât ocrotitorul şi patronul spiritual al Forţelor Terestre Române este 

Sfântului Ghioihi: purtătorul de biruinţă, a Monumentul Sfântului Gheorghe din Piaţa Sfântul Gheorghe, a avut 
loc o ceremonie religios- militară, oficiată de Preasfinţitul Părinte Paisie Lugojanul, Episcop-vicar al Arhiepiscopiei 
Timişoarei. După slujbă, au fost depuse, întru omagierea jertfelor înaintaşilor, coroane și jerbe de flori. 

X* 


Ziua Forţelor Terestre a fost sărbătorită, în ziua prăznuirii Sfântului Mare Mucenic Gheorghe, ocrotitorul acestora 
şi în orașul de pe Timiş. 

Activitatea a avut loc la biserica Învierea Domnului şi a debutat prin intonarea imnului de stat al României. 
A urmat ceremonialul religios la care au luat parte preotul militar al Garnizoanei Lugoj, împreună cu slujitorii 
bisericii Învierea Domnului. În cadrul slujbei a fost binecuvântat și un monument ridicat în cinstea Regimentului 
42 Obuziere, la iniţiativa Asociaţiei naţionale Cultul Eroilor, filiala Lugoj, Consiliului parohial al bisericii Învierea 
Domnului și Batalionul 183 Artilerie Mixtă General „Ion Dragalina”. Acţiunea a continuat prin momentul festiv 
de tăiere a panglicii și dezvelire a plăcii poziționată în fața impunătorului lăcaş de cult, ce amintește faptul că pe 
acea locaţie a funcţionat, între anii 1919-1945, Cazarma Regimentului 42 Obuziere, primul regiment de artilerie 
din Banat. A avut loc apoi o serie de luări de cuvânt de către domnului Primar, Prof. Ing. Francisc Boldea și domnul 
General (r.) Gheorghe Feraru, Președintele Asociaţiei Cultul Eroilor Lugoj, care au evidenţiat importanţa desfășurării 
unor astfel de activităţi religios-militare. 

Au mai fost de faţă P.On. Ilie Abiciuc, protopop al Protopopiatului Ortodox Ucrainean din Lugoj, domnul colonel 
lon Teca, comandantul Garnizoanei Lugoj, domnul deputat Sorin Stragea, cadre militare î în rezervă și retragere 
precum şi numeroși lugojeni, dornici L 
sa asiste la evenimentul inedit. 

Acţiunea s-a încheiat prin defilarea 
militarilor de la Batalionul 183 Artilerie 
Mixtă General „Ion Dragalina” Lugoj. 

Păstrând tradiţiile marilor înaintasi, | 
Armata Română îşi cinstește ocrotitorii 
spirituali. În anul 1996, printr-un ordin 
al ministrului Apărării Naţionale, s-au 
nominalizat ocrotitorii spirituali pentru 
fiecare categorie deforţă armată. Astfel, pg 
Forţele Aeriene au ales ca ocrotitor pe 
Sfântul Proroc Ilie Tesviteanul, Forţele | Bă 
Navale au ales-o ca ocrotitoare pe 
Sfânta Fecioară Maria, iar Forţele 
Terestre au ales ca patron spiritual 
pe Sfântul Mare Mucenic Gheorghe | 
(Preot militar al Garnizoanei Lugoj, - 
EMANUEL GAFIȚA). a: 

În cadrul Săptămânii 
altfel organizată la 
Birda și la școlile din 
Sângeorge, Berecuţa și 
Mănăstire, în perioada 
26-30 martie, s-au derulat 
activități educaţionale, 
sociale şi religioase. 
Cu sprijinul Primăriei 
Comunei Birda, personal 
al d-lui Marius Gh. Stoian, 
primarul localităţii și prin 
Acordul de Parteneriat 
dintre Şcoală și Biserică, 
a fost realizată o excursie 
de o zi la mănăstirea 
i „Acoperământul Maicii 
3 Domnului”din localitatea 
i Brebu, jud. Caraș- 
Severin. Elevii Şcolilor și 

aa SI Grădiniţelor cu program 
normal din satele îi ariile ale comunei, însoţiţi de către prof. Maria iDăiises, prof. Camelia Cazacincu, prof. 
Jasna Draghici și prof. Nicoleta Milovanov au făcut un popas la mănăstirea din Brebu și la Muzeul locomotivelor 
din Reşiţa. 


În duminica a IV-a din Sfântul şi Marele Post, 18 martie, închinată Sf. loan Scărarul, în parohia ortodoxă Gelu din 
protopopiatul Sânnicolau Mare, a fost oficiată Taina Sfântului Maslu, una din cele șapte Taine ale Bisericii Ortodoxe. 
Cei 8 preoţi slujitori, împreună cu credincioșii s-au rugat lui Dumnezeu pentru sănătatea sufletească și trupească, 
pentru iertarea păcatelor, izbăvire de rele, mântuire, pace și liniște. 

Cuvântul de învăţătură a fost rosi, la finalul slujbei, de către părintele protopop Marius Podereu, care i-a 
îndemnat pe toţi si a. : 
cei de faţă la post 
şi rugăciune, să se 
spovedească și să 
se împărtășească 
cu Trupul şi Sângele 
Domnului, să 
frecventeze sfintele 
slujbe ale Bisericii 
şi să ducă o viaţă 
creștinească, plă- 
cută lui Dumnezeu. 

Preotul paroh, 
Vasile  Sauca, a 
mulţumit tuturor | 
celor prezenţi 
pentru participarea 
la această Sfântă 
Taină a Maslului. 

La Praznicul Intrării 
! Domnului în lerusalim, 1 
aprilie, din iniţiativa P. C. 
Părinte Dragan Giorgiev, 
parohullocului afost oficiată 
Taina Sfântului Maslu de 
î obşte în biserica cu hramul 
_ „Sfântul Mare Mucenic 
Gheorghe” din parohia 
Voiteg, protopopiatul Deta. 

Cu acest prilej, au slujit: 
P. C. Părinţi lrimia Oancea, 
pens.  Liebling, Zaharia 
George, fost paroh al 
locului, loan Sălvan de la 
parohia Folea și Valentin 
Bugariu de la parohia Birda. 

Cuvântul de învățătură a 
fost rostit de către părintele 
a îi Valentin Bugariu, care a 
“: vorbit despre semnificaţia 
praznicului Intrării Domnului în Ierusalim, calea bucuriei venirii oa IRU lisus Hristos în orașul tainic al sufletelor 
noastre. 

S-au împărtășit de rugăciune, de citirea Sfintelor Evanghelii, dar și de ungerea cu untdelemn sfințit ca semn al 
binecuvântării, vindecării și împărtășirii de harul Sf. Taine în chip vizibil, mai mulţi credincioși și tineri din parohie, 
oficialități locale, profesori de la Școala Gimnazială din Voiteg, ș.a. 


“Q 


a 


Din iniţiativa P. C. Părinte Tiberiu Gherasim, parohul bisericii cu hramul „Adormirea Maicii Domnului” din parohia 
Ferendia a fost oficiată Taina Sfântului Maslu în biserica parohială în Duminica a V-a din Postul Mare, 25 martie. 

Cu acest prilej, au slujit: P. C. Părinţi Adam Rugaci (adm. Șemlacu Mare), Zoran Milovanov (Berecuţa), lonel Marius 
Crăciunescu (Clopodia), Damian Griguţă (Gherman), Sebastian Andrei Petrescu (Percosova) și Valentin Bugariu 
(Birda). 3 

Predica ocazională a 
fost susținută de către 
părintele Valentin Bugariu, 
care pornind de la cea de-a 
doua Evanghelie citită 
la această Taină, în care 
Zaheu a avut dorinţa de 
a-L vedea pe Mântuitorul, a 
arătat că păcatul nu a rupt 
legătura cu Dumnezeu și 
apoi disponibilitatea de a 
se jertfi pentru împlinirea 
idealului său. 

S-au împărtăşit 
de rugăciunea în 
comun de citirea 


textelor scripturistice și 
împărtășirea din harul 
Tainei Maslului mai mulți 
enoriaşi din parohie. 

În duminica a cincea a 
Postului Mare, 25 martie, 
la parohia  Chizătău, 
protopopiatul Lugoj, 
păstorită de PC. Părinte 
Valentin Birău, s-a săvârşit 
Taina Sfântului  Maslu. 
Au slujit: PCuv. Părinte 
exarh Simeon Stana, PC. 
Părinte Marius Florescu 
de la Centrul eparhial — 
care a rostit și cuvântul 
de învăţătură, PC. Părinte 
Cosmin Chiroiu de la 
parohia  losifalău, PC. 
Părinte Liviu Bugariu de 
la parohia Ictar-Budinţ, 
PC. Părinte Dan Dologa 
de la parohia Teș, PC. 
Părinte Ovidiu Foale de 
la parohia  Topolovăţu 
Mare și parohul locului. 
Frumoasa biserică în care 
a activat cel mai vechi cor bisericesc de la noi, a fost arhiplină. Viaţa bisericească din parohie s-a dinamizat foarte 
mult după numirea aici a tânărului preot paroh Valentin Birău, fost redactor la Centrul eparhial, însoţit de doamna 
preoteasă Maria. 


La praznicul Bunei Vestiri, 25 martie, a fost oficiată Taina Sfântului Maslu în biserica cu hramul „Sfântul lerarh 
Nicolae” din parohia Folea, protopopiatul Deta. 

La invitaţia P. C. Părinte loan Sălvan, parohul locului, au slujit: P. On. Părinte loan Prisăcean, protopopul Detei, 
P.C. Părinte dr. Alin Scridon, > 3 IP PRI i ui 
profesor la Facultatea de aa F î - |că 
Teologie din Timișoara, 
P. C. Părinţi Virgil Roşu 
(Pădureni), Ciprian Boșca | 
(Banloc), Oliviu Crişan 
(Mat. Odobescu), Dragan 
Giorgiev (Voiteg) și lulian 3 
Popa (Colonia Gătaia). | 

Cuvântul de învățătătură 
rostit de P. On. Părinte 
Protopop ailustrat legătura 
dintre învățătura Duminicii 
a V-a din Post, cea a 
praznicului Bunei Vestiri și 
cea a Tainei Sfântului Maslu. 

Mulţi credincioşi din 
parohie s-au bucurat de 
săvârșirea Tainei Sfântului 
Maslu, eveniment destul de 
rar în bisericile de mir din 
mediul rural. 

Mirecuri, 21 martie a fost 
oficiată Sfânta Liturghie a 
Darurilor mai înainte sfinţite în 
biserica cu hramul „Nașterea 
Maicii Domnului” din parohia 
Birda, protopopiatul Deta. 

Sfânta Liturghie a fost 
oficiată de P. C. Părinte Călin 
Negrea de la parohia Gătaia, 
iar PC. Părinte Valentin 


Bugariu a administrat Taina p 
Mărturisirii elevilor claselor | 


V-VIII de la Școala Gimnazială 
din localitate. Copiii au fost 
însoţiţi de profesorii lor, la 
biserică. 


Sâmbătă, 14 aprilie, la 
Școala Gimnazială Nr. 30 din 
Timișoara a avut loc Concursul 
de pictură religioasă Învierea 
Domnului, ediţia a XIV-a, în 
cadrul proiectului „Creaţie și 
înnoire prin Tradiţie”, organizat 
de Școala Gimnazială Nr. 30 în 
colaborare cu Arhiepiscopia 
Timişoarei și cu Inspectoratul 
Școlar Judeţean Timiș. 

Subiectul ce stă în centrul 
atenţiei la această ediţie 
este „Viaţa Mântuitorului în 
imagini, de la Întrupare şi 
până la Înălţare” iar obiectivele 


Vineri, 23 martie a fost oficiată 
Sfânta Liturghie a Sfântului Grigorie 
Dialogul în capela cu hramul „Sfinţii 
Arhangheli Mihail și Gavriil” din 
filia  Sângeorge, parohia  Birda, 
protopopiatul Deta. 

Cu acest prilej au fost mărturisiţi 
şi cuminecaţi cu Trupul și Sângele 
Domnului elevii de la Școala Primară 
şi Grădiniţa cu Program Normal din 
Sîngeorge. Copiii au fost însoţiţi la 
biserică de prof. Maria Dârpeș. 

Participarea la sfânta biserică şi 


i împărtăşirea cu Sfintele Taine sunt 


activităţi cuprinse și în acordul de 
parteneriat încheiat între Biserică şi 
Școală. 

învățăturilor Sfintei Scripturi prin artă. Au participat peste 70 de elevi, clasele I-XII din 20 de școli din județul Timiș. 
Din partea Arhiepiscopiei Timișoara a fost prezent la eveniment pr. Nichifor Tănase, consilier în cadrul Sectorului 
Tineret și Învățământ cu tinerii, care a transmis binecuvântarea Înaltpreasfinţitului Părinte loan, Mitropolitul 
Banatului. 

După desfășurarea concursului a avut loc festivitatea de premiere, unde cei mai talentaţi copii au fost recompensaţi 
cu premii, ce au constat din diplome, rechizite școlare, materiale pentru pictură și cărţi religioase. Ceea ce au 
transmis elevii prin intemediul picturilor lor nu a fost altceva decât un popas,al sufletului lor, o trăire spirituală, 
sincer exprimată cu ajutorul talentului. Un rol important în desfășurararea concursului de pictură l-au avut nu doar 
profesorii de religie, ci și profesorii de la catedra de educaţie plastică. 


4 Militarii Batalionului 183 Artilerie 

Mixtă General „Ion Dragalina” Lugoj 
i au luat parte înainte de Sfintele Paști 
' lao serie de acţiuni social-filantropice, 
; sub îndrumarea preotului militar al 
Garnizoanei. 

Astfel, aceştia au deschis ușa 
Complexului Pentru Persoane 
Vârstnice „Sfântul Nicolae” unde au 
dăruit fiecărui bătrân câte un cadou, 
constând în alimente neperisabile 
şi dulciuri. De asemenea, fiecare 
persoană vizitată a primit în dar și 
câte o iconiţă. Un al doilea popas s-a 
concretizat prin vizitarea Căminului 
de Bătrâni „Anita Heim”, unde în 
colaborare cu reprezentantele 
Clubului Lions „Ana Lugojana”, au 
fost distribuite de asemenea alimente necesare bucătăriei instituţiei. Aici acţiunea a fost însoţită și de un moment 
artistic susţinut de copiii de la Ansamblul folcloric Voinicelul!” din orașul de pe Timiș. 

Activitatea desfășurată de ostașii lugojeni s-a încheiat prin discuţii purtate de aceștia cu seniorii vizitaţi, menite 
a bucura sufletele acestora din urmă (preot militar al Garnizoanei Lugoj, EMANUEL GAFIȚA). 


aa 


Marţi, 20 martie s-a desfășurat, 
în cadrul Școlii Gimnaziale din 
Birda, a l-a ediţie a atelierului 
de pictură „Prima mea icoană”. 
Activitatea religios-artistică se 
adresează elevilor de gimnaziu și | 
liceu din comuna Birda și satele 
aparținătoare. Faţă de prima 
ediție desfășurată în primăvara 
anului 2017, s-a înregistrat 
o creştere a numărului de 
participanţi, de la 14 la 27, şi o | 
evoluţie a materialului folosit în 
realizarea icoanei: pânză și sticlă, 
dar și a culorilor întrebuințate, 
toate oferite de Primăria Comunei 
Birda, prin referentul cultural 
Anderwald Dara. De coordonarea 

acestei ediții s-au ocupat: prof. Sorina Oniţa, prof. Doru Popa, profesorul de religie și preotul Valentin Bugariu de 
la parohia din localitate. 

Au contribuit cu lucrări următorii elevi: Baniaş Daniela (cls. a VI-a); Bisi Maria Magdalena (cls. a VII-a); Brezga 
Cătălin (cls. a VII-a); Buţu Corina (cls. a IX-a); Buțu Raluca (cls. a VII-a); Cocoș Andrei (cls. a VII-a); Cojocar Adina (cls. 
a XI-a); Ciobanu Alexandru (cls. a VI-a); Creinicean Dănuţ (cls. a VIII-a); Indri Ana-Maria (cls. a VII-a); Jurma Claudia 
(cls. a VI-a); Matei Cristina (cls. a X-a); Miron Denisa (cls. a VIII-a); Morușca Lavinia (cls. a IX-a); Murgea Cristian (cls. a 
VII-a); Pașca Adelin (cls. a VIII-a); Paşca Cristina (cls. a VIII-a); Petrea Maria (cls. a VIII-a); Piloiu Călin (cls. a VI-a); Pomuţ 
Jolan (cls. a VII-a); Popovici Paul (cls. a VII-a); Prună David (cls. a VIII-a); Stancov Lisa (cls. a IX-a); Şuclea Petronela (cls. 
a IX-a); Vălcan Andrada (cls. a X-a);Vălean Alexandru (cls. a VII-a) și Weisz Markus (cls. a IX-a). 

Icoanele pictate vor fi expuse în cadrul Primăriei din Birda. Activitatea este cuprinsă în Acordul de parteneriat 
încheiat între Biserică și Școală, pentru anul şcolar 2017-2018. 


Duminica a treia după Paști, 
22 aprilie, a fost ziua pomenirii 
încredinţării și mărturisiri femeilor 
mironosiţe în Învierea Domnului. 
Cu acest prilej, în biserica cu 
hramul „Învierea Domnului” din 
parohia Gătaia a fost oficiată Sfânta 
Liturghie de către P C. Părinte Călin 
Negrea, parohul locului. 

La momentul potrivit, 
printr-un cuvânt de învățătură, 
preotul paroh a scos în relief 
atitudinea  mărturisitoare a 
femeilor mironosiţe, care L-au 
însoțit pe Mântuitorul Hristos și 
în momentele de bucurie, dar și în cele de cumpănă și cumplită suferință. Această slujire mărturisitoare a fost 
continuată de diaconiţele din Biserica veche, care s-au implicat în activitatea învățătorească și misionară și de 
femeile creştine din ziua de astăzi, care se remarcă, la rându-le prin jerfelnicia mărturisirii lui Hristos, concretizată 
prin prezenţa numeroasă la rugăciunea euharistică și împodobirea lăcașului de cult. 

Femeile prezente pentru a cinsti ziua aceasta au îmbrăcat constumele tradiționale românești, iar parohia, prin 
preotul Călin Neagrea, le-a dăruit flori, ca semn de preţuire pentru dăruirea exemplară de a face cunoscută prezenţa 
lui Hristos Cel înviat în comunitate. 

În Duminica a doua după Paști, 15 aprilie, s-a desfășurat în tânărul cartier Colonie din oraşul Gătaia, tradiționala 
Rugă a locului, organizată de Primăria şi Consiliul Local al orașului din Valea Bârzavei. 

Ziua a debutat cu oficierea Sfintei Liturghii în biserica cu hramul „Sfântul lerarh Nicolae” din Colonie, de către 
P. C. Părinţi lulian Popa, parohul locului și Matei Codruţ de la Spitalul de Psihiatrie din Gătaia. 

După otpustul Sfintei Liturghii, clerici, credinciși şi invitaţi s-au deplasat în cimitirul din localitate, unde s-au 
făcut îndătinatele pomeniri ale celor trecuți în veșnicie, ctitori ai actualei aşezări de astăzi. 

Ruga a fost începută printr-un serviciu religios special în atari ocazii, ţinut în apropierea lăcașului de cult. Nașii 
de anul acesta au fost Lavinia și Paul Gheţa, care au pregătit cele trebuincioase evenimentului. La sfârșitul ritualului 
tăierii colacului, s-au împărţit bucăţi din acesta celor prezenţi, apoi în pași de joc, s-au deplasat cu toţii pe platoul 
de la Monumentului Eroilor. Aici domnul Raul Cozarov, primarul orașului, a deschis Ruga. 

De remarcat a fost prezenţa copiilor din Ansamblul „Florile Bârzavei” din Gătaia. În cadrul acestuia activează 
mai mulţi copii din Colonie, atât ca soliști, cât și dansatori, îndrumător fiind prof. Cristian Chira. 


Ruga de la Sângeorge 

La praznicul Învierii 
Domnului a fost sărbătorită, 
prin rugăciune şi cântec, 
Ruga satului Sângeorge, sat 
aparținător comunei Birda. 
Prin grija Consiliului Local 
şi efortul domnului primar 
Marius Stoian, anul acesta 
Ruga a debutat cu festivitatea 
acordării titlului de Cetăţean 
de onoare postmortem 
prof. Laza Cnejevici (1936- 
2015), cunoscut cantautor, 
solist vocal și instrumentist. 
Titlul conferit prin decizia 
primarului nr. 50/2018 a fost 
primit de Vlady Cnejevici, fiul 
regretatului interpret. 

Duminică, în prima zi de Paști, a fost dezvelită placa omagială pe clădirea căminului cultural din localitate, care 
va denumi instituția cu numele marelui artist. Despre personalitatea lui Laza Cnejevici a vorbit dl. Daniel Moisă, 
secretarul Primăriei Birda, care a expus celor prezenţi crâmpeie din formarea și activitatea celui născut în 7 aprilie 
1936 la Sângeorge. Placa și începutul Rugii au fost binecuvântate prin slujbe oficiate de către P. C. Părinţi Nikon 
Karicianac de la mănăstirea „Sf. Gheorghe”, Jivoine Maletici de la parohia ortodoxă sârbă din Denta și Valentin 
Bugariu de la parohia Birda. 

Ruga a constat dintr-un frumos spectacol folkloric, în care au evoluat soliști din Timişoara, dansatori din Deta, 
dar și copiii din Birda, Berecuţa și Sângeorge, care au recitat poezii în grai și au interpretat cântece din melosul 
bănăţean. Formaţia a fost condusă de dr. Marius Cârnu, profesor la Colegiul Naţional „loan Vidu” din Timişoara. 


Asociaţia Publiciştilor din Banat, la ceas aniversar 

Sâmbătă, 14 aprilie, s-a desfășurat la Muzeul Satului Bănățean din Timişoara întâlnirea membrilor Asociaţiei 
Publiciștilor din Presa Rurală din Banat. S-a aniversat împlinirea a 10 ani de la înfiinţarea acesteia, eveniment care 
a avut loc pe 10 aprilie 2008, la iniţiativa prof. loan Traia, membru fondator, secretar și apoi preşedintele Asociaţiei. 
Au fost evidenţiaţi toți membri Asociaţiei, prin acordarea de „Diplome de merit”. 

Cu acest prilej, a fost lansată monumentala monografie Ferendia. Satul pe șapte coline, Ed. Eurostampa, Timișoara, 
2018, 486 pp.. Autorul, muzeograful loan Traia mărturiseşte: ,„... Ferendia, un sat ca oricare altul și totuși... Și 
totuşi e locul minunat unde m-am născut și am copilărit, aici m-am impregnat din belşug cu acel spirit al locului, 
al cărui parfum rar îl simt cu intensitate de acum...” (p. 7). Cred eu această mărturisire constituie forța expresivă a 
acestei scrieri a locului. Despre această reușită editorială au vorbit prof. Gheorghe Rancu, dr. Florin Popovici și prof. 
losif Marius Circa, care au scos în evidenţă valoarea textului și contribuţiile inedite, în ceea ce cuprinde alcătuirea 
sumarului volumului. 

În partea a doua a întâlnirii, au fost aprobaţi candidaţii pentru Diploma de excelenţă pe 2018. Au fost nominalizați: 
prof. Traian Galetaru (Comloșu Mare), Dimitrie Miclău (Seleuș) și Lazăr Severică (Giroc). Domnul Vasile Barbu a 
lansat invitaţia participării la simpozionul „Oameni de seamă ai Banatului”, care se va desfășura pe 21 aprilie la 
Uzdin (Banat, Serbia). Au fost primiţi și noi membri în asociație. A fost premiată revista „Arhanghelul” din Birda, la 
împlinirea a cinci ani de apariţie neîntreruptă. 


Cerc de pictură dedicat centenarului Marii Uniri 


Fa d DR 


În oraşul Sânnicolau Mare a avut loc, în cursul lunii aprilie, un cerc de pictură dedicat centenarului Marii Uniri. La 
acest eveniment au participat elevi din orașul Sânnicolau Mare și localităţile limitrofe. A fost organizat la iniţiativa 
doamnei profesor de desen Cristina Lihat și supervizat de către părintele protopop Marius Podereu. 

Eveniment caritabil la Sânnicolau Mare 


a — = iz În data de 15 februarie, la 


| mă 


Sânnicolau Mare a avut loc un 
eveniment caritabil. La acesta 
au răspuns mulţi oameni cu 
suflet mare, care au făcut donaţii 
pentru ajutorarea familiilor 
sărace din oraș şi a localităţilor 
din cuprinsul protopopiatului. 
În Vinerea Mare, părintele 
protopop Marius  Podereu, 
împreună cu câţiva organizatori 
ai evenimentului caritabil au 
cumpărat alimente, haine, 
dulciuri şi jucării, pe care le-au 
împărţit celor nevoiași. 
Organizatorii mulţumesc 
d si pe această cale celor care s-au 
implicat în susţinerea acestui act caritabil și celor care au sprijinit financiar evenimentul, pentru a le duce un strop 
de bucurie, în ajunul sărbătorilor pascale, câtorva familii sărace. 


A 


Consolidarea familiei prin educaţie 

„Ca să abaţi ochii copilului de la priveliştile indecente trebuie să-i arăţi alte frumuseți precum cerul, soarele, stelele, 
florile pământului, păşunile şi frumoasele cărţi pictate. În aceste privelişti să găsească mulţumire ochii lui şi în multe 
altele frumoase şi nevătămătoare” (Sfântul loan Gură de Aur) 

Din luna martie a acestui an, Fundaţia Filantropia din Timișoara, cu sprijinul Fundaţiei Renovabis din Germania, 
a început derularea proiectului Consolidarea familiei prin educaţie, proiect în cadrul căruia ne propunem informarea 
şi crearea unor legături de susținere emoţională și psihologică pentru părinţii copiilor care provin din medii 
defavorizate din judeţul Timiș. Vom începe cu o serie de întâlniri informative și de cunoaștere, în care vom vorbi 
despre importanța educaţiei în formarea și devenirea copiilor, precum și rolul părinţilor în educaţia lor, etapele 
dezvoltării copiilor, dezvoltarea emoţională și cognitivă. Din cadrul familiei de origine pornește tot: percepţia 
asupra vieții, stilul de viață, credinţa, moralitatea, valorile și conduita, primii educatori fiind părinţii. Vom continua cu 
module săptămânale de dezvoltare personală, în care vom explora teme precum: Cine sunt eu?, Și eu am sentimente, 
Temerile mele, Resursele mele, Povestea mea de viitor. 

Fiind cu toţii într-un proces continuu de schimbare, suntem și într-un proces continuu de descoperire a cine 
suntem. Nădăjduim ca aceste dialoguri cu părinţii să deschidă noi ferestre spre ei înșiși și spre familiile lor, să fie 
momente de oprire din tumultul vieţii și al cotidianului, uneori apăsător, momente de răgaz și întâlnire cu sine. 
Modulele vor avea formatul unor workshop-uri, având o parte teoretică, dar și exerciţii de autocunoaștere, de 
împărtășire și explorare cu grupul de participanţi, exerciţii creative, în urma cărora ne dorim dobândirea unor 
modalităţi noi de interacţiune și rezolvare a conflictelor, o mai bună atenţie la sine și la ceilalţi. Într-unul dintre 
module vom vorbi despre emoţii, despre agilitatea emoţională - capacitatea de a înțelege și a accepta ceea ce 
simţim, din care se naște capacitatea de a-i înţelege și accepta pe ceilalţi, despre reguli statornice și limitări, atât 
de necesare copiilor. 

Şi cum frumos scrie Georgiana C.:,„cred că indiferent de meserie, „materia primă” a fiecăruia rămâne tot omul; 
fie că-i vindeci țesuturile, sufletul, gândirea, hainele, casa ori masa, pentru el creşti în ceea ce faci, pentru el te 
zbaţi. Am învăţat că timpul petrecut alături de un om e întotdeauna mai important decât o carte... Timpul investit 
în oameni e un dar. Şi o lecţie de viață.» 

Vom încheia cu câteva întrebări la care merită să căutăm răspunsuri din când în când: mai avem oare timp sa 
privim cu atenţie în ochii celor dragi? Unde suntem? Spre ce alergăm? Ce am adunat în noi? Pe ce s-a pus praful 
şi ar merita să fie scos la lumină? 

Proiect de colaborare dintre Fundaţia Filantropia Timisoara a Arhiepiscopiei Timișoarei şi Fundaţia Renovabis 
din Germania (Psiholog ANDREA SANDRA). 

TRECERI ÎN VEȘNICIE 


Preotul pensionar VIOREL ALEXIU 


Părintele Viorel Voicu Ilie Alexiu 
a văzut lumina zilei la 29 mai 1929, 
într-o familie preoțească, în comuna 
Sacoșu Turcesc, unde tatăl său era 
preot paroh. A urmat școala primară 
și gimnazială în satul natal și liceul 
în Timişoara. În anul 1949, în timpul 
ultimului an de liceu al tânărului 
Viorel Alexiu, tatăl său a trecut la cele 
veșnice, în urma unor complicaţii de 
sănătate generate de presiunile 
pe care autoritățile comuniste ale 
acelor vremi le-au făcut asupra lui 
prin cotele și impozitele deosebit de 
împovărătoare impuse proprietarilor 
de terenuri agricole. 

După absolvirea studiilor liceale, 
tânărul Viorel Alexiu s-a înscris la 
Facultatea de Teologie a Universităţii 
din București, pe care a absolvit-o în 
1954. În contextul vremurilor grele 
de atunci, tânărul teolog Alexiu s-a 
calificat ca şofer de camion şi s-a 
angajat la Întreprinderea Regională de 
Transport Auto (IRTA) din Timișoara. 
Ulterior s-a specializat ca tehnician 
auto la aceeași întreprindere şi apoi a 
lucrat o vreme ca tehnician cadastral 
la Sfatul Popular Sacoșu Turcesc. S-a 
căsătorit cu Daria Spătaru, profesoară 
de limba română și directoare la 
şcoala generală din Carani. În anul 
1985 s-a pensionat din activitate. 

Vocaţia preoțească moștenită din familie și auzită la tinereţe a rodit târziu în viaţa părintelui Viorel, la 38 de 
ani după absolvirea studiilor teologice, când a fost hirotonit preot, în anul 1992, de către vrednicul de pomenire 
mitropolit Nicolae Corneanu, și numit paroh la Vucova. 

În parohia Vucova, părintele Alexiu s-a dedicate slujirii credincioşilor oficiind serviciile religioase îndătinate 
și ținând cuvânt de învăţătură. Pe lângă slujirea duhovnicească părintele s-a ocupat și de renovarea interiorului 
şi exteriorului bisericii parohiale, refacerea acoperișului şi înfrumusețarea sfântului locaş — realizate, cu sprijinul 
credincioșilor și al sponsorilor, în anul 1996. Osteneala i-a fost apreciată de mitropolitul Nicolae Corneanu care a 
vizitat parohia și a binecuvântat lucrările. 

În anul 2000 s-a pensionat definitiv şi s-a retras în Timişoara unde a ajutat la slujbe preoţii de la parohiile 
timişorene, legându-se sufletește mai ales de parohia Timişoara - Fratelia unde participa regulat, în duminici și 
sărbători, la Sfânta Liturghie. 

Viaţa i-a fost umbrită în ultima perioadă de pierderea soţiei (în anul 2016) și de neputinţele bătrâneţilor. Cu toate 
acestea a rămas același preot bun slujitor, blând și înţelegător, care spovedea și sfătuia duhovnicește credincioşii 
care-l solicitau. În zorii zilei de 22 martie a.c. a trecut din această viaţă la cele veşnice dându-și sufletul în braţele 
Părintelui Ceresc. 

Trupul neînsufleţit al părintelui Viorel Alexiu a fost depus în biserica parohiei Sacoșu Turcesc din protopopiatul 
Timișoara II, în al cărei cimitir a fost și înhumat, iar prohodirea a avut loc vineri, 23 martie. 

Veșnică să îi fie pomenirea, iar amintirea lui să fie din neam în neam! 

Profesorul pensionar IOAN CIPU 

În după masa zilei de 21 martie 2018 a trecut la cele 
veșnice profesorul pensionar loan Cipu, din Făget, la 
vârsta de 93 de ani, un fiu devotat al Bisericii Ortodoxe 
Române şi un foarte bun credincios al parohiei Făget |. 

Înmormântarea a avut loc în data de 23 martie, 
serviciul religios fiind oficiat de protopopul Bujor 
Păcurar, preotul loan Jurj de la parohia Făget și preotul 
Cristian Farcaș de la parohia Făget II, find condus pe 
ultimul drum de fii săi Bebe și Mihai, împreună cu 
familiile lor, de rudenii, de oficialităţile orașului Făget, 
de foștii profesori și cadrele didactice ale Liceului,Traian 
Vuia” din Făget și de o mare mulţime de oameni din 
Făget și din localităţile apropiate sau mai de departe, 
mulţi dintre ei, foști elevi ai profesorului loan Cipu. 
Trupul neînsufleţit a fost depus în cimitirul ortodox 
din Făget, alături de soţia sa (decedată în urmă cu 30 
de ani). Protopopul a transmis familiei un mesaj din 
partea Înaltpreasfinţitului Părinte Mitropolit loan în care 
a arătat că Biserica și credincioșii săi regretă trecerea 
la cele veșnice a vrednicului de pomenire prof. loan 
Cipu, un colaborator și cercetător a vieţii bisericești din 
protopopiatul Făget. 

Adormitul în Domnul, s-a născut la 22 ianuarie 
1925 în localitatea Toracul Mare (VelisciTorac), azi Torac 
(Torak) din lugoslavia (în prezent Republica Serbia), din 
părinţii Mihai și Saveta Cipu, agricultori români. . | 

Școala primară (4 clase) a urmat-o în satul natal, după LA 
care a frecventat secţia română de pe lângă Liceul de stat cu limba de predare sârbă din Vârșeț ( ase. 1944), fiind 
în toată această perioadă bursier sau semibursier al Statului român. 

În toamna anului 1944 a venit în România și a urmat Facultatea de Litere și Filosofie, secţia Filosofie a Universităţii 
din București (1944-1948). Condiţiile de viaţă erau dificile din cauza urmărilor războiului şi a secetei cumplite din 
Moldova anilor 1945 şi 1946. În plus, înrăutățirea relaţiilor dintre președintele Tito al Iugoslaviei și ţările „lagărului 
socialist”, din care făcea parte și România, a avut drept consecinţă întreruperea oricăror legături cu părinţii, fiind 
nevoit să se întreţină singur, mai întâi prin meditații ocazionale, apoi angajându-se administrator la cantina 
studenţească „Prahoveanu”. 

În toamna anului 1948 a susţinut examenul de licenţă, obţinând șase calificative „foarte bine” la cele trei materii 
de licenţă (scris și oral). În felul acesta, aprecierea generală a fost, Magna cum laudae”. 

Dar, tot în 1948, a apărut și Legea învăţământului care a scos din liceu toate disciplinele cuprinse sub genericul 
„Filosofie”, pe considerentul că au conţinut burghez. Întrucât nu mai avea ce preda în noua structură a învăţământului, 
a trebuit să se orienteze spre altă materie, matematica. În urma unui test de verificare a cunoştinţelor de matematică 
- la care a reușit — a primit dreptul de a preda matematica la clasele V-VII (ciclul 11). 

Reîntors în Banat, a funcţionat ca profesor de matematică la Şandra (decembrie 1949-septembrie 1950). În 
septembrie 1950 a fost,licenţiat” din învăţământ, „fără drept de a mai ocupa vreun serviciu la stat”. Decizia nu a 
precizat motivul îndepărtării din învăţământ, dar convingerea sa a fost că ea s-a datorat faptului că el era originar 
din lugoslavia, iar Şandra fiind aproape de frontiera cu lugoslavia, putea deveni spion în favoarea lui Tito. 

După alte peripeții, a reușit să ajungă profesor de matematică la Margina, departe de frontiera cu lugoslavia. Aici 
a funcţionat între anii 1950 (octombrie) şi 1966 (noiembrie). În această perioadă a urmat, la fără frecvenţă, Facultatea 
de Matematică și Fizică a Universităţii Babes-Bolyai din Cluj (1950-1954), obţinând calificarea pentru clasele V-VII 
(VIII) și a susţinut examenul pentru obţinerea gradului II la istorie (pe care a predat-o pe baza calificării la filosofie). 

În toamna anului 1966 se transfer la Făget. Timp de aproape două decenii, a fost unul dintre cei mai apreciaţi 
și respectaţi dascăli ai Liceului Teoretic Traian Vuia” Făget. 

În anul școlar 1976/1977 a ocupat funcţia de director. În timpul mandatului au avut loc ample manifestări 
dedicate împlinirii a 200 de ani de la prima atestare a existenţei învăţământului (în limba română) la Făget și s-a 

 construitactuala clădire 
4 ainternatului școlar. 
Fiind profesor la 
32] Făget, a participat la 
i o serie de sesiuni de 
comunicări ştiinţifice 
pe probleme de 
învăţământ şi de 
simpozioane prilejuite 
mai ales de diferite 
aniversări, numărul şi 
tematica lor fiind mare 
şi variată. 

După ieşirea la 
pensie -— s-a pensionat, 
la cerere, la sfârșitul 
anului școlar 1984/1985 
— şi, cu precădere, după 

Bz: 1989, când posibilitatea 
de a publica a devenit facilă, a reușit să-și initia pase aia documentar acumulat în perioada activă, să-l 
sistematizeze și să-l publice în diverse gazete, reviste sau cărţi. 

De aceea, dacă înainte de 1985 colaborarea s-a concretizat mai ales prin publicarea unor articole în „Gazeta 
învăţământului”, în „Drapelul roșu”, în „Buletinul informativ” al Inspectoratului școlar Timis, caietele Cenaclului 
„George Gârda” din Făget etc., după 1989 și-a extins atât aria colaborărilor cât și numărul lor. Cele peste 250 de 
studii și articole au fost publicate în :„Renașterea bănăţeană”, „Redeșteptarea” (Lugoj), unde a apărut, câţiva ani, cu 
regularitate „Pagina Făgetului”, „Gazeta Făgetului”, „Făgeţeanul', „Gazeta făgeţeană”, „Suflet nou” (Comloșu Mare), 
„Libertatea” (Panciova), „Tibiscus” (Uzdin), „Familia” (Petrovaselo), „Cuvântul românesc torăcean” și,Biruinţa” (Torac) 
sau în revistele de istorie „Clio” (Timișoara) și „Restituiri bănăţene” (Lugoj), „Altarul Banatului”, Almanahul „Apa vie” 
- Tibiscus Timișoara și, mai ales, în „Oameni de seamă ai Banatului”, care conţine comunicările susţinute cu prilejul 
simpozioanelor organizate anual de S.L.A. Tibiscus-Uzdin cu această denumire. 

Totodată, cu sprijinul Consiliului local al orașului Făget, al Mănăstirii „Izvorul lui Miron” - Româneşti și prin 
efort financiar propriu a reușit să publice următoarele volume: Contribuţii la istoria Făgetului (în colaborare cu 
lon Gh. Oltean și Dumitru Tomoni), 1992; Revoluţia de la 1848-1849 în zona Făgetului, Lugoj, Tiparul Dacia Europa 
Nova, 1993; Mănăstirea „Izvorul lui Miron” Românești. Contribuţii istorice, Lugoj, Tiparul Dacia Europa Nova, 1994; 
Învăţământul făgeţean 1769-1998, Lugoj, Editura Dacia Europa Nova, 1998; Toracu Mare. Pagini de istorie 1767-1920, 
vol. 1, Onomastica, Lugoj, Dacia Europa Nova, 2002, vol. 2, Ciclurile vieţii (Nașterea. Căsătoria. Decesul), Timişoara, 
Editura Artpress, 2005; vol 3 Instituții și slujitorii lor (Biserica. Școala. Primăria), Lugoj, Editura Nagard, 2007; vol. 4 
Pre-istorie. Strămutarea. Viaţa economică, socială și politică, Lugoj, Editura Nagard, 2007; vol. 5 Vorbe dân băbăluc 
(vocabular torăcean), Timişoara, Editura Eurostampa, 2012; vol. 6 Varia, Timişoara, Editura Eurostampa, 2014; Liceul 
Teoretic „Traian Vuia” Făget 1954-2004, Timişoara, Eurostampa, 2004 (în colaborare cu Dumitru Tomoni); Români 
de vază din Banatul sârbesc. Torăceni, Panciova, Editura „Tibiscus” - Uzdin, Tiparul Romarsc, 2008; Fragmentarium 
făgeţean 1733-1920, vol 1 Populaţia, Lugoj, Editura Nagard, 2008, vol. 2 Opidul/Târgul Făget, Lugoj, Editura Nagard, 
2008; Români de vază din banatul sârbesc până în 1920, vol. 1, Părţile 1 şi 2, Timişoara, Editura Eurostampa, 2012; 
vol. 2 părţile 3, 4, 5, Timişoara, Editura Eurostampa, 2013; Corurile românilor din Banatul sârbesc până în anul 1920, 
Timișoara, Editura Eurostampa Zrenianin, Editura J.C.R.V., 2012 și Monografia protopopiatului ortodox român al 
Făgetului. 300 de ani de existenţă atestată, Timişoara, Editura Partoș, 2017 (în colaborare cu Bujor Păcurar și Dumitru 
Tomoni). 

De aceea, în anul 2012, Consiliul Local Făget apreciind activitatea desfășurată de profesorul loan Cipu timp de 
peste cinci decenii, pentru promovarea învățământului, istoriei, culturii şi spiritualității făgeţene, i-a acordat titlul 
de Cetăţean de onoare al orașului Făget, iar în 22 ianuarie 2015, cu ocazia sărbătoririi a 90 de ani de viaţă, i s-a 
înmânat o plachetă omagială din partea Primăriei Făget. 

Bunul Dumnezeu să-i facă parte de odihnă cu drepţii, în Împărăţia Sa! 

ITINERARIUL PASTORAL AL 
ÎNALTPREASFINȚITULUI PĂRINTE MITROPOLIT 
IOAN AL BANATULUI 


din Timișoara 


- a primit pe preotul Viorel Cinca de la parohia Hezeriș, din protopopiatul Lugoj 


1 martie 

- a prezidat lucrările 
ședinței Consiliului 
Eparhial 


- a efectuat o vizită în 
Eparhia Aradului 

3 martie 

- a participat la Sfânta 
Liturghie la biserica 
parohiei Timişoara Calea 
Aradului şi a rostit un 
cuvânt de învăţătură 

5 martie 

- a primit pe preotul 
Nicolae Andreescu de 
la parohia Șandra din 
protopopiatul Sânnicolau 
Mare, dimpreună cu 
părintele protopop Marius 
Podereu 

- a primit pe domnul 
lector univ. dr. Daniel 
Lemeni, de la Facultatea 
de Teologie Ortodoxă, din 
cadrul Universității de Vest 


- a primit pe preotul Teodor Cocan de la parohia Colonie Sânandrei, din protopopiatul Timișoara | 


6 martie 


- a prezidat examenul de selecţie, în vederea ocupării posturilor vacante de preot de la parohiile Timișoara- 
Aeroport și Timișoara Zona Tipografilor, din protopopiatul Timişoara II, respectiv parohia Recaș |, din același 


protopopiat 
7 martie 


- a primit pe domnul conf. univ. dr. loan David - Directorul Institutului de Studii Banatice „Titu Maiorescu” 


- a efectuat o vizită pastorală la parohia Recaș | 
8 martie 


- a primit pe domnul ing. Ilie Todaşcă, primarul localităţii Săcălaz, dimpreună cu doamna Otilia Tulcan, juristul 


Primăriei 
- a efectuat o vizită pastorală la parohiile Lugoj V Cotu Mic și Lugoj IV 
11 martie 
- a săvârşit Sfânta Liturghie la parohia Periam și a rostit cuvânt de învăţătură 
- a afectuat o vizită pastorală la parohia Pesac 
12 martie 
- a primit pe stavrofora Filoteea Nistor — stareța mănăstirii Luncanii de Sus 


- a primit pe doamna Luciana Friedmann - Preşedinta Comunităţii Evreieşti din Timișoara 
- a primit pe preotul paroh Petru Alexa, de la parohia Jimbolia, din protopopiatul Timișoara | 

- a primit pe preotul pensionar Emil Paven, de la parohia Recaș |, din protopopiatul Timișoara II, dimpreună cu 
preotul Constantin Timariu, nou numit la parohia în cauză, în urma examenului de selecţie desfășurat 

- a primit pe domnul prof. univ. dr. ing. Viorel Şerban - Rectorul Universităţii Politehnice Timişoara 

14-15 martie 

- s-a aflat la București pentru diferite probleme administrative 

16 martie 

- a primit pe preotul prof. univ. dr. Stelian Tofană, de la Facultatea de Teologie Ortodoxă din Cluj-Napoca 

-a primit pe domnul senator Eugen Dogariu, dimpreună cu domnul deputat Adrian-Nicolae Diaconu, parlamentari 
de Timiș 

- a primit pe domnul Daniel Răduţ — președintele Fundaţiei Protopop Traian Oprea, din Vârșeț, Serbia, dimpreună 
cu domnii, prof. Sorin lanăși - vicepreședintele Fundaţiei și domnul lon Cizmaș - președintele Consiliului executiv 
al aceleiași fundaţii 

18 martie 

- a participat la Sfânta Liturghie la biserica parohiei Timişoara losefin și a rostit cuvânt de învățătură 

- a binecuvântat la parohia Toager noile cruci ce au fost așezate pe biserică şi a rostit un cuvânt ocazional 

19 martie 

- a primit pe domnul prof.univ. dr.ing. Raul Zaharia, decanul Facultăţii de Construcţii din Timişoara, dimpreună 
cu domnul prof. univ. dr. Ștefan Dună 

- a primit pe domnul ambasador Teodor Baconschi - București 

- a participat la parohia Toager la ridicarea crucii de pe turla bisericii 

20 martie 

- a primit pe domnul colonel Nicolae Slev - Inspector Șef — Inspectoratul de Jandarmi Timiș 

21 martie 

- a efectuat o vizită la mănăstirea Românești 

23 martie 

- a participat la slujba Canonului Mare la catedrala mitropolitană 

25 martie 

-a săvârşit Sfânta Liturghie la catedrala mitropolitană din Cluj-Napoca, împreună cu Înaltpreasfinţitul Mitropolit 
Andrei și cu alţi ierarhi şi a rostit cuvânt de învăţătură 

27 martie 

- a prezidat examenul de capacitate preoțească, sesiunea martie 2018, susținut de candidaţi, la Centrul eparhial 

28 martie 

- a efectuat o vizită la parohia Orţișoara 

29 martie 

- a primit pe reprezentanţii Asociaţiei Prologos, partenerii Arhiepiscopiei Timișoarei, în proiectul educaţional 
Școala ortodoxă Sfântul Antim Ivireanul - Timișoara 

- a primit pe domnul colonel Dragomir Radu - Șeful Serviciului de Telecomunicaţii Speciale — Timiș 

- a primit pe preotul paroh Marius lonel Crăciunescu, de la parohia Clopodia din protopopiatul Deta 

- a prezidat întâlnirea de lucru cu privire la organizarea alegerii de noi membri în Adunarea Eparhială, în prezenţa 
părinţilor protopopi de la protopopiatele eparhiei și a celor 10 preoți delegați eparhiali, pentru coordonarea 
scrutinului din Circumscripţiile electorale 

- a primit pe doamna Celia Botoș, profesor de Religie la Liceul Nikolaus Lenau din Timişoara; 

- a susţinut o conferinţă în sala festivă de la Centrul eparhial, din cadrul conferinţelor prepascale 

30 martie 

- a prezidat Permanenţa Consiliului Eparhial 

- a primit pe domnul Marius Dugulescu consilier Local — Primăria Timișoarei, pe doamna Ligia lunia Dugulescu 
- preşedintele Asociaţiei lisus Speranța României, din Timişoara, pe domnul pastor Jean Chiforeanu - Director 
Evanghelizare în cadrul Asociaţiei lisus Speranţa României și pe domnul pastor asistent Adrian Stupar - biserica baptistă 
Elim, din Timişoara, întrevedere prilejuită de organizarea Marşului Învierii, din a doua zi de Sfintele Paști, la Timişoara 

- a efectuat o vizită pastorală la parohia Şag 


Au consemnat: Pr. MARIUS SFERCOCI 
RĂZVAN MUNTEAN 


48 Învierea 


